
ΤΕΥΧΟΣ ΔΕΥΤΕΡΟ 


Αρ 


. Φύλλου 3533 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση ή μη της τροποποίησης του Κανονισμού 
Εσωτερικής Υπηρεσίας του Εφετείου Δωδεκανή- 
σου, που επήλθε με την υπ'αριθμ. 1/2017 απόφα¬ 
ση της Ολομέλειας αυτού». 

2 Έγκριση ή μη της τροποποίησης του Κανονισμού 
Εσωτερικής Υπηρεσίας του Εφετείου Κρήτης που 
επήλθε με την υπ' αριθμ. 3/2017 απόφαση της 
Ολομέλειας αυτού. 

3 Έγκριση ή μη της τροποποίησης του Κανονισμού 
Εσωτερικής Υπηρεσίας του Πρωτοδικείου Αθη¬ 
νών, που επήλθε με την υπ' αριθμ. 3/2017 απόφα¬ 
ση της Ολομέλειας αυτού. 


ΑΠΟΦΑΣΕΙΣ 

Αριθμ. απόφ. 22/2017 (1) 

Έγκριση ή μη της τροποποίησης του Κανονισμού 
Εσωτερικής Υπηρεσίας του Εφετείου Δωδεκανή- 
σου, που επήλθε με την υπ' αριθμ. 1/2017 από¬ 
φαση της Ολομέλειας αυτού». 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 25 Μαΐου 2017, ημέρα Πέμπτη και ώρα 10.00", 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Βασιλική Θάνου-Χριστοφίλου, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου,7) Αντώνιος Ζευγώλης, 8) Μαρία 
Γαλάνη-Λεοναρδοπούλου, 9) Ιωσήφ Τσαλαγανίδης, 
10) Ευγενία Προγάκη, 11) Αγγελική Αλειφεροπούλου, 


12) Γεώργιος Κοντός, 13) Ασπασία Μαγιάκου, 14) Αρι¬ 
στείδης Πελεκάνος - Εισηγητής, 15) Βασίλειος Πέππας, 
16) ΓεώργιοςΛέκκας, 17) Πηνελόπη Ζωντανού, 18) Αθα¬ 
νάσιος Καγκάνης, 19) Αρτεμίσια Παναγιώτου, 20) Χρή- 
στος Βρυνιώτης, 21) Δημήτριος Γεώργας, 22) Δη μήτριος 
Τζιούβας, 23) Γεώργιος Αναστασάκος, 22) Ιωάννης Μαγ- 
γίνας, 23) Σοφία Καρυστηναίου, 24) Διονυσία Μπιτζούνη, 
25) Μαρία Νικολακέα, 26) Αβροκόμη Θούα, 27) Νικήτας 
Χριστόπουλος, 28) Πέτρος Σαλίχος, 29) Ιωάννης Φιορά- 
κης, 30) Γεώργιος Παπαηλιάδης, 31) Αλεξάνδρα Κακκα- 
βά, 32) Κωστούλα Φλουρή-Χαλεβίδου, 33) Παρασκευή 
Καλαϊτζή, 34) Ναυσικά Φράγκου, 35) Μιλτιάδης Χατζη- 
γεωργίου, 36) Μαρία Γκανιάτσου, 37) ΜαρίαΤζανακάκη, 
38) Μαρία Παπασωτηρίου, 39) Γεώργιος Αποστολάκης, 
40) Αρετή Παπαδιά, 41) Κωνσταντίνος Πιτταράς και 
42) Γεώργιος Παπανδρέου, Αρεοπαγίτες. Κωλύονται και 
δεν παρέστησαν οι λοιποί Αντιπρόεδροι του Αρείου Πά¬ 
γου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Χαράλαμπος Βουρλιώτης, ως νόμιμος αναπληρωτής 
της κωλυομένης Εισαγγελέως του Αρείου Πάγου Ξένης 
Δημητρίου-Βασιλοπούλου και των κωλυομένων αρχαι- 
οτέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα Κου- 
φιάδου, αναπληρώτρια Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέας 
της Ολομέλειας, εκφώνησε τα ονόματα των υπηρετούντων 
Αντιπροέδρων του Αρείου Πάγου και Αρεοπαγιτών, όπου 
διαπιστώθηκε ότι, από τους 76 υπηρετούντες Δικαστές, 
είναι παρόντες οι αναφερόμενοι στην αρχή της παρούσας 
σαράντα (43), δηλαδή είναι παρόντα περισσότερα από τα 
μισά μέλη της, άρα υπάρχει η προβλεπόμενη από το νόμο 
απαρτία (άρθρο 14 παρ. 5 του ν. 1756/1988, όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 17 Μάίου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 

14 παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ' αριθμ. 1/2017 απόφασης 
της Ολομέλειας του Εφετείου Δωδεκάνησου, κατά το 
μέρος που αφορά την αύξηση των προσδιοριζόμενων 
υποθέσεων Μονομελούς Εφετείου Κακουργημάτων (Με¬ 
ταβατικής έδρας Κω) μόνο για τα δικαστικά έτη 2016- 
2017 και 2017-2018, και η οποία διαβιβάσθηκε μετο υπ' 
αριθμ. 312/13-4-2017 έγγραφο της Προέδρου Εφετών 
Δωδεκανήσου Θωμαΐτσας Πατρώνα και α.α. υπογράφο- 
ντοςτου Βασιλείου Παπανικόλα, Εφέτη, το οποίο έχει ως 
ακολούθως: «Σας υποβάλλουμε, υπηρεσιακό αντίγραφο 
της με αριθμό 1/2017 απόφασης της Ολομέλειας του 
Δικαστηρίου των Εφετών, που αφορά την αύξηση των 
προσδιοριζόμενων υποθέσεων Μονομελούς Εφετείου 
Κακουργημάτων (Μεταβατικής έδρας Κω) μόνο για τα 
δικαστικά έτη 2016-2017 και 2017-2018, για να λάβετε 
γνώση». 

Ο Εισηγητής - Αρεοπαγίτης Αριστείδης Πελεκάνος, 
αφού έθεσε υπόψη των μελών της Ολομέλειας: α. το 
παραπάνω έγγραφο της Προέδρου Εφετών Δωδεκανή¬ 
σου. β. την υπό κρίση υπ' αριθμ. 1/2017 απόφαση της 
Ολομέλειας του ως άνω Εφετείου και γ. το με αριθ. πρωτ. 
ΕΠ5/2017 έγγραφο της Εισαγγελέως Εφετών Δωδεκα¬ 
νήσου, που εισήλθε στην υπηρεσία της Εισαγγελίας του 
Αρείου Πάγου με αρ. πρωτ. 235/5-4-2017, εισηγήθηκε 
την έγκριση της τροποποίησης του Κανονισμού Εσωτερι¬ 
κής Υπηρεσίας Εφετείου Δωδεκανήσου, σύμφωνα με την 
εν θέματι απόφαση της Ολομέλειας αυτού, όπως ανα- 
φέρεται στο σκεπτικό και το διατακτικό της παρούσας. 

Ο παριστάμενος Αντεισαγγελέας του Αρείου Πάγου 
Χαράλαμπος Βουρλιώτης, νόμιμος αναπληρωτής της 
κωλυομένης Εισαγγελέως του Αρείου Πάγου Ξένης Δη- 
μητρίου-Βασιλοπούλου, ανέπτυξε την πρότασή του, η 
οποία ήταν σύμφωνη με την πρόταση του Εισηγητή. Στη 
συνέχεια, σύμφωνα με το άρθρο 14 παρ. 1 εδ. γ' του 
ν. 1756/1988, όπως αντικ. με το άρθρο 4 παρ. 1 του ν. 
3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Κατά την παρ.1 του άρθρου 15 ν. 1093/1980 (ΦΕΚ Α' 
270) ορίζεται μεταβατική έδρα του Εφετείου Δωδεκανή¬ 
σου ως πολιτικού και ποινικού δικαστηρίου στην έδρα 
του Πρωτοδικείου Κω προς εκδίκαση εφέσεων κατά απο¬ 
φάσεων των εν Κω πολιτικών και ποινικών δικαστηρίων, 


κατά την παρ. 2 του ίδιου άρθρου ο αριθμός των συ¬ 
νεδριάσεων του μεταβατικού Εφετείου Δωδεκανήσου 
ορίζεται εις τρεις καθ'έκαστον δικαστικόν έτος, ενώ κατά 
την παρ. 3 του ίδιου άρθρου αι δικάσιμοι ημέραι του Εφε¬ 
τείου Δωδεκανήσου εις την ως άνω μεταβατικήν έδραν 
του ορίζονται δι'αποφάσεωςτου προέδρου αυτού κατά 
την αρχήν εκάστου δικαστικού έτους. 

Εξάλλου, κατά την παρ.2 εδαφ.γ περ. γγ ν. 1756/1988 
(ΦΕΚΑ'36) με Προεδρικό Διάταγμα που εκδίδεται ύστερα 
από γνώμη του προέδρου και του εισαγγελέα το Αρείου 
Πάγου για τα εφετεία, μπορεί να οριστεί ως μεταβατική 
έδρα εφετείου, η έδρα πρωτοδικείου της περιφέρειάς 
του ενώ κατά την παρ. 3 του ίδιου άρθρου με το ίδιο 
προεδρικό διάταγμα ορίζονται οι ημέρες κατά τις οποίες 
συνεδριάζουν τα δικαστήρια στη μεταβατική τους έδρα, 
το τμήμα της περιφέρειας του οποίου οι υποθέσεις θα 
εκδικάζονται στη μεταβατική έδρα, καθώς και κάθε άλλη 
αναγκαία λεπτομέρεια. 

Δυνάμει της ανωτέρω νομοθετικής εξουσιοδότησης 
εκδόθηκε το π.δ. 154/2003 (ΦΕΚ Α' 241) σύμφωνα με 
το οποίο (άρθρο 1) η ορισθείσα με το άρθρο 15 του 
ν. 1093/1980 (Α'270) μεταβατική έδρα του Εφετείου 
Δωδεκανήσου στην έδρα του Πρωτοδικείου Κω ορίζε¬ 
ται ως μεταβατική έδρα του ιδίου Εφετείου και για την 
εκδίκαση των ποινικών υποθέσεων αρμοδιότητας Μο¬ 
νομελούς Εφετείου Κακουργημάτων για τις υποθέσεις 
τοπικής αρμοδιότητας της περιφερείας του Πρωτοδι¬ 
κείου Κω. Ο αριθμός των συνεδριάσεων ορίζεται σε μία 
(1) κατά τους μήνες Οκτώβριο, Φεβρουάριο και Μάϊο 
και συγκεκριμένα την ημέραΤρίτη της εβδομάδας κατά 
την οποία έχει καθορισθεί να συνεδριάζει το Εφετείο 
Δωδεκανήσου στην Κω. 

Περαιτέρω, σύμφωνα με την παρ. 5 του άρθρου 17 
ν. 1756/1988 οι κανονισμοί των δικαστηρίων ορίζουν, 
μεταξύ άλλων, τον αριθμό των δικασίμων και των υπο¬ 
θέσεων καθεμιάς δικασίμου. Η αμέσως ανωτέρω διάταξη 
έχει πλήρη εφαρμογή μόνο για την κύρια έδρα του Εφε¬ 
τείου Δωδεκανήσου. Αντίθετα, για τη μεταβατική έδρα 
του Εφετείου Δωδεκανήσου στην Κω, μόνο ο αριθμός 
των υποθέσεων δύναται να αποτελέσει περιεχόμενο του 
κανονισμού του Δικαστηρίου, δεδομένου ότι ο αριθμός 
των συνεδριάσεων ορίζεται με τυπικό νόμο, η δε ημέρα 
των συνεδριάσεων με Προεδρικό Διάταγμα. Τούτο ση¬ 
μαίνει ότι η Ολομέλεια του Εφετείου Δωδεκανήσου δεν 
έχει αρμοδιότητα να τροποποιήσει τις δικάσιμους του 
Μονομελούς Εφετείου Κακουργημάτων στη μεταβατική 
έδρα της Κω αλλά μόνο τον ανώτατο αριθμό των υπο¬ 
θέσεων που θα προσδιορίζονται προς εκδίκαση, αφού 
τόσο ο αριθμός των συνεδριάσεων όσο και οι ημέρες των 
συνεδριάσεων δεν αποτελούν περιεχόμενο του κανονι¬ 
σμού εσωτερικής λειτουργίας του Δικαστηρίου. 

Στην προκειμένη περίπτωση, η Ολομέλεια του Εφε¬ 
τείου Δωδεκανήσου, με την υπ'αριθ. 1/2017 απόφασή 
της, έκρινε απαραίτητη την τροποποίηση και συμπλή¬ 
ρωση του ισχύοντος Εσωτερικού Κανονισμού του Εφε¬ 
τείου Δωδεκανήσου (άρθρο 14 παρ. 5 του ν. 1756/1988, 
όπως αντικαταστάθηκε από το άρθρο 3 παρ. 1 του 
ν. 1868/1989). Για την εύρυθμη και ομαλή λειτουργία του 
Εφετείου Δωδεκανήσου μόνο για τα δικαστικά έτη 2016- 

2017 και 2017-2018, ο αριθμός των προσδιοριζόμενων 
υποθέσεων του Μονομελούς Εφετείου Κακουργημάτων 
Δωδεκανήσου μεταβατικής έδρας Κω να οριστεί σε δε¬ 
καπέντε (15) ανά δικάσιμο, αυξανόμενος με αναβολές 
έως δέκα οκτώ (18). Ορίζεται ως χρόνος έναρξης της 
ισχύος του τροποποιημένου - συμπληρωμένου Κανονι¬ 
σμού η επομένη της συνεδρίασης της Ολομέλειας, ανε¬ 
ξαρτήτως του χρόνου δημοσιεύσεωςτου στην Εφημερί¬ 
δα της Κυβερνήσεως και οι ανωτέρω αυξημένοι αριθμοί 
δεν θα ισχύουν για άλλη δικάσιμο πέραν του Μάίόυ 2018. 

Κατόπιν τούτων, η Ολομέλεια κρίνει, ομόφωνα, ότι 
πρέπει για τα δικαστικά έτη 2016 - 2017 και 2017 - 
2018, ο αριθμός των προσδιοριζομένων υποθέσεων 
του Μονομελούς Εφετείου Κακουργημάτων Δωδεκα¬ 
νήσου μεταβατικής έδρας Κω να οριστεί σε δεκαοκτώ 
(18) ανά δικάσιμο αυξανομένης με αναβολές έως είκοσι 
(20) και να εγκριθεί η ως άνω γενομένη τροποποίηση 
του κανονισμού Εσωτερικής Υπηρεσίας του Εφετείου 
Δωδεκανήσου, όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη με την υπ' αριθμ. 1/2017 από¬ 
φαση της Ολομέλειας του Εφετείου Δωδεκανήσου τρο¬ 
ποποίηση του Κανονισμού Εσωτερικής Υπηρεσίας, ως 
ακολούθως: 

«Για την εύρυθμη και ομαλή λειτουργία του Εφετείου 
Δωδεκανήσου μόνο για τα δικαστικά έτη 2016-2017 και 
2017-2018, ο αριθμός των προσδιοριζόμενων υποθέσε¬ 
ων του Μονομελούς Εφετείου Κακουργημάτων Δωδεκα¬ 
νήσου μεταβατικής έδρας Κω να οριστεί σε δέκα οκτώ 
(18) ανά δικάσιμο, αυξανόμενος με αναβολές έως είκοσι 
(20). Ορίζεται ως χρόνος έναρξης της ισχύος του τροπο¬ 
ποιημένου - συμπληρωμένου Κανονισμού η επομένη της 
συνεδρίασης της Ολομέλειας, ανεξαρτήτως του χρόνου 
δημοσιεύσεως του στην Εφημερίδα της Κυβερνήσεως 
και οι ανωτέρω αυξημένοι αριθμοί δεν θα ισχύουν για 
άλλη δικάσιμο πέραν του Μάίόυ 2018». 

Κρίθηκε, αποφασίσθηκε και εκδόθηκε, στην Αθήνα, 
στις 25 Μάίόυ 2017. 

Η Πρόεδρος 

ΒΑΣΙΛΙΚΗ ΘΑΝΟΥ-ΧΡΙΣΤΟΦΙΛΟΥ 


Αριθμ. απόφ. 23/2017 (2) 

Έγκριση ή μη της τροποποίησης του Κανονι¬ 
σμού Εσωτερικής Υπηρεσίας του Εφετείου Κρή¬ 
της, που επήλθε με την υπ' αριθμ. 3/2017 απόφα¬ 
ση της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 25 Μάίόυ 2017, ημέρα Πέμπτη και ώρα 10.00", 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 


σήμερα), Ολομέλεια σε συμβούλιο, στην οποία έλαβαν 
μέρος οι: 1) Βασιλική Θάνου-Χριστοφίλου, Πρόεδρος του 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρό¬ 
εδροι Αρείου Πάγου,7) Αντώνιος Ζευγώλης, 8) Μαρία 
Γαλάνη-Λεοναρδοπούλου, 9) Ιωσήφ Τσαλαγανίδης, 
10) Ευγενία Προγάκη, 11) Αγγελική Αλειφεροπούλου, 
12) Γεώργιος Κοντός, 13) Ασπασία Μαγιάκου, 14) Αρι¬ 
στείδης Πελεκάνος - Εισηγητής, 15) Βασίλειος Πέππας, 
16) ΓεώργιοςΛέκκας, 17) Πηνελόπη Ζωντανού, 18) Αθα¬ 
νάσιος Καγκάνης, 19) Αρτεμίσια Παναγιώτου, 20) Χρή- 
στος Βρυνιώτης, 21) Δημήτριος Γεώργας, 22) Δη μήτριος 
Τζιούβας, 23) Γεώργιος Αναστασάκος, 22) Ιωάννης Μαγ- 
γίνας, 23) Σοφία Καρυστηναίου, 24) Διονυσία Μπιτζούνη, 
25) Μαρία Νικολακέα, 26) Αβροκόμη Θούα, 27) Νικήτας 
Χριστόπουλος, 28) Πέτρος Σαλίχος, 29) Ιωάννης Φιορά- 
κης, 30) Γεώργιος Παπαηλιάδης, 31) Αλεξάνδρα Κακκα- 
βά, 32) Κωστούλα Φλουρή-Χαλεβίδου, 33) Παρασκευή 
Καλαϊτζή, 34) Ναυσικά Φράγκου, 35) Μιλτιάδης Χατζη- 
γεωργίου, 36) Μαρία Γκανιάτσου, 37) ΜαρίαΤζανακάκη, 
38) Μαρία Παπασωτηρίου, 39) Γεώργιος Αποστολάκης, 
40) Αρετή Παπαδιά, 41) Κωνσταντίνος Πιτταράς και 
42) Γεώργιος Παπανδρέου, Αρεοπαγίτες. Κωλύονται και 
δεν παρέστησαν οι λοιποί Αντιπρόεδροι του Αρείου Πά¬ 
γου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Χαράλαμπος Βουρλιώτης, ως νόμιμος αναπληρωτής 
της κωλυομένης Εισαγγελέως του Αρείου Πάγου Ξένης 
Δημητρίου-Βασιλοπούλου και των κωλυομένων αρχαι- 
οτέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα Κου- 
φιάδου, αναπληρώτρια Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέ¬ 
ας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 76 υπηρετούντες 
Δικαστές, είναι παρόντες οι αναφερόμενοι στην αρχή της 
παρούσας σαράντα (43), δηλαδή είναι παρόντα περισσό¬ 
τερα από τα μισά μέλη της, άρα υπάρχει η προβλεπόμενη 
από το νόμο απαρτία (άρθρο 14 παρ. 5 του ν. 1756/1988, 
όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 17 Μάίόυ 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ' αριθμ. 3/2017 απόφασης 
της Ολομέλειας του Εφετείου Κρήτης, κατά το μέρος που 
αφορά: 1) τον καθορισμό συνεδρίασης του Μονομελούς 
Εφετείου Κακουργημάτων την 1 η και 2η Δευτέρα κάθε 

μήνα, αντί της 1 ης Δευτέρας κάθε μήνα, όπως ισχύει σή¬ 
μερα, 2) τον καθορισμό συνεδρίασης του Τριμελούς Εφε- 
τείου Πλημμελημάτων την 1 η και 2ηΤετάρτη κάθε μήνα, 
αντί της 2ης και 4ης Τετάρτης, όπως ισχύει σήμερα και 
3) τον καθορισμό συνεδρίασης του Τριμελούς Εφετείου 
Κακουργημάτων την 1 η και 2η Παρασκευή κάθε μήνα, 
αντί της 1 ης, 2ης και 3ης Παρασκευής, όπως ισχύει σή¬ 
μερα, και η οποία διαβιβάσθηκε με το υπ' αριθμ. 101 122 - 
3-2017 έγγραφο του Διευθύνοντος το Εφετείο Κρήτης 
Εμμανουήλ Βασιλάκη, Προέδρου Εφετών, το οποίο έχει 
ως ακολούθως: «Σας υποβάλλουμε αντίγραφο της με 
αριθμό 3/2017 απόφασηςτης Ολομέλειαςτου Εφετείου 
Κρήτης, σύμφωνα με το άρθρο 17 του ν. 1756/1988». 

Ο Εισηγητής - Αρεοπαγίτης Αριστείδης Πελεκάνος, 
αφού έθεσε υπόψη των μελών της Ολομέλειας: α. το 
παραπάνω έγγραφο του Προέδρου Εφετών Κρήτης και 
β. την υπό κρίση υπ' αριθμ. 3/2017 απόφαση της Ολομέ¬ 
λειας του ως άνω Εφετείου, εισηγήθηκε την έγκριση της 
τροποποίησης του Κανονισμού Εσωτερικής Υπηρεσίας 
Εφετείου Κρήτης, σύμφωνα με την εν θέματι απόφαση 
της Ολομέλειας αυτού, όπως αναφέρεται στο διατακτικό 
της παρούσας. 

Ο Αντεισαγγελέας του Αρείου Πάγου Χαράλαμπος 
Βουρλιώτης ανέπτυξε την πρότασή του και συμφώνησε 
με την άποψη του Εισηγητή. Στη συνέχεια, σύμφωνα με 
το άρθρο 14 παρ. 1 εδ. γ' του ν. 1756/1988, όπως αντικ. 
με το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του ν. 1756/1988 «Κώδικας Οργανισμού Δικαστηρίων 
και Κατάστασης δικαστικών λειτουργών», όπως αντι- 
καταστάθηκε με το άρθρο 86 § 2 του ν. 4055/2012, οι 
καταρτιζόμενοι κανονισμοί εσωτερικής υπηρεσίας των 
δικαστηρίων, καθώς και οι τροποποιήσεις τους, υποβάλ¬ 
λονται αμέσως στις οικείες ολομέλειες των ανωτάτων 
δικαστηρίων, οι οποίες έχουν δικαίωμα συμπλήρωσης, 
τροποποίησης ή ακύρωσης αυτών, ως προς όλα τα ση¬ 
μεία και ειδικότερα ως προς τον αριθμό των δικασίμων 
και των υποθέσεων που προσδιορίζονται σε κάθε δικάσι¬ 
μο. Οι κανονισμοί ισχύουν μόνο μετά την τελική έγκρισή 
τους από τις ολομέλειες των ανωτάτων δικαστηρίων και 
αφού διαβιβασθούν στον Υπουργό Δικαιοσύνης, Διαφά¬ 
νειας και Ανθρωπίνων Δικαιωμάτων δημοσιεύονται στην 
Εφημερίδα της Κυβερνήσεως. 

Από τις συνδυασμένες διατάξεις των άρθρων 14 και 17 
του νόμου 1756/1988, όπως τροποποιήθηκε και ισχύει 
με τα άρθρα 52 και 86 των ν. 3659/2008 και 4055/2012, 
αντίστοιχα, προκύπτει ότι, στην αρμοδιότητα της Ολο¬ 
μέλειας του Εφετείου, σε πλήρη σύνθεση, υπάγεται η κα¬ 
τάρτιση, συμπλήρωση, τροποποίηση, αντικατάσταση ή 
κατάργηση διατάξεων του κανονισμού του δικαστηρίου. 
Σύμφωνα δε με το άρθρο 17 παρ. 1, 2, 3,5 και 7 του ως 
άνω Κώδικα, «με την επιφύλαξη του άρθρου 23, κάθε δι¬ 
καστήριο ή εισαγγελία, καθώς και οι Γενικές Επιτροπείες 
του Ελεγκτικού Συνεδρίου και των τακτικών διοικητικών 
δικαστηρίων καταρτίζουν κανονισμό εσωτερικής υπηρε¬ 
σίας, ο οποίος συμπληρώνεται, τροποποιείται ή αντικα¬ 
θίσταται, όταν επιβάλλεται από υπηρεσιακές ανάγκες. Ο 
κανονισμός αυτός καταρτίζεται από την ολομέλεια του 


δικαστηρίου και ορίζει τα τμήματά του και τον τρόπο 
συγκρότησης τους, τον αριθμό των δικασίμων και των 
υποθέσεων κάθε δικασίμου, την κατανομή των υποθέσε¬ 
ων στα τμήματα, το χρονικό διάστημα που θα υπηρετούν 
οι δικαστές στα τμήματα και επί πλέον ρυθμίζουν οποιο- 
δήποτε ζήτημα ανάγεται στην εσωτερική οργάνωση των 
υπηρεσιών και την εύρυθμη διεξαγωγή των εργασιών 
τους. Μέχρις ότου δε εκδοθεί και ισχύσει ο κανονισμός, 
τα θέματα που αναφέρονται στην παράγραφο 5 ρυθ¬ 
μίζονται με πράξη του δικαστή ή του εισαγγελέα που 
διευθύνει την εισαγγελία. Οι κανονισμοί και οι τροποποι¬ 
ήσεις τους, υποβάλλονται αμέσως στις οικίες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης ή τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανώτατων 
δικαστηρίων και αφού διαβιβαστούν στον Υπουργό Δι¬ 
καιοσύνης, Διαφάνειας και Ανθρώπινων Δικαιωμάτων 
δημοσιεύονται στην Εφημερίδα της Κυβέρνησης». 

Ήδη για τη λειτουργία του Δικαστηρίου τούτου ισχύει 
ο κανονισμός που αποφασίστηκε και καταρτίστηκε με 
την υπ' αριθμό 4/2012 απόφαση της Ολομέλειάς του, 
που εγκρίθηκε και κυρώθηκε από τον Υπουργό Δικαι¬ 
οσύνης, σύμφωνα με τη διάταξη του άρθρου 17 παρ. 
7 του νόμου 1756/1988 πριν από την αντικατάστασή 
του (βλ. υπ'αριθμό 21/2012 ΦΕΚ Β'2451/6.9.12 εγκριτική 
απόφαση Υπουργού Δικαιοσύνης) και τροποποιήθηκε 
με τις υπ'αριθμούς 5/2012 και 1/2013 αποφάσεις της 
Ολομέλειας, που επίσης εγκρίθηκαν και κυρώθηκαν από 
τον Υπουργό Δικαιοσύνης (βλ. υπ'αριθμούς 52/2012 ΦΕΚ 
Β'3126/26.11.12 και 37/2013 ΦΕΚ Β'2426/27.9.13 εγκρι¬ 
τικές αποφάσεις). 

Στην προκειμένη περίπτωση, η Ολομέλεια του Εφετεί¬ 
ου Κρήτης, με την υπ' αριθ. 3/2017 απόφασή της, έκρι¬ 
νε απαραίτητη την τροποποίηση και συμπλήρωση του 
ισχύοντος Εσωτερικού Κανονισμού του Εφετείου Κρήτης 
(άρθρο 14 παρ. 5 του ν. 1756/1988, όπως αντικαταστά- 
θηκε από το άρθρο 3 παρ. 1 του ν. 1868/1989), ως προς 
τα παρακάτω θέματα: 1) για τον καθορισμό συνεδρίασης 
του Μονομελούς Εφετείου Κακουργημάτων την 1 η και 
2η Δευτέρα κάθε μήνα, αντί της 1 ης Δευτέρας κάθε μήνα, 
όπως ισχύει σήμερα, 2) για τον καθορισμό συνεδρίασης 
του Τριμελούς Εφετείου Πλημμελημάτων την 1η και 2η 
Τετάρτη κάθε μήνα, αντί της 2ης και 4ηςΤετάρτης, όπως 
ισχύει σήμερα και 3) για τον καθορισμό συνεδρίασης 
του Τριμελούς Εφετείου Κακουργημάτων την 1 η και 2η 
Παρασκευή κάθε μήνα, αντί της 1 ης, 2ης και 3ης Παρα¬ 
σκευής, όπως ισχύει σήμερα. 

Στη συνέχεια, η Ολομέλεια, μετά από ανταλλαγή από¬ 
ψεων μεταξύ των μελών της, έκρινε, ομόφωνα, ότι πρέ¬ 
πει να εγκριθεί η γενομένη με την 3/2017 απόφαση της 
Ολομέλειαςτου Εφετείου Κρήτης, τροποποίηση του κα¬ 
νονισμού Εσωτερικής Υπηρεσίας του Εφετείου Κρήτης, 
όπως ειδικότερα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη με την υπ'αριθμ. 3/2017 απόφα¬ 
ση της Ολομέλειας του Εφετείου Κρήτης τροποποίηση 

του Κανονισμού Εσωτερικής Υπηρεσίας, ως ακολούθως: 

«Την τροποποίηση του Εσωτερικού Κανονισμού του 
Εφετείου Κρήτης, όπως αυτός καταρτίστηκε με την 
υπ' αριθμό 4/2012 απόφαση της Ολομέλειάς του, που 
εγκρίθηκε και κυρώθηκε από τον Υπουργό Δικαιοσύ¬ 
νης, σύμφωνα με τη διάταξη του άρθρου 17 παρ. 7 του 
νόμου 1756/1988 πριν από την αντικατάστασή του 
(βλ. υπ'αριθμό 21/2012 ΦΕΚ Β'2451/6.9.12 εγκριτική 
απόφαση Υπουργού Δικαιοσύνης) και τροποποιήθηκε 
με τις υπ' αριθμούς 5/2012 και 1/2013 αποφάσεις της 
Ολομέλειας, που επίσης εγκρίθηκαν και κυρώθηκαν από 
τον Υπουργό Δικαιοσύνης (βλ. υπ'αριθμούς 52/2012 
ΦΕΚ Β'3126/26.11.12 και 37/2013 ΦΕΚ Β'2426/27.9.13 
εγκριτικές αποφάσεις), όσον αφορά στον καθορισμό 
των ημερών συνεδρίασης του Πολιτικού και Ποινικού 
Τμήματος, ως εξής: 

Α. Πολιτικό Τμήμα 

Ημέρα δικασίμου των πολιτικών υποθέσεων ορίζεται 
η Τρίτη της πρώτης πλήρως εργάσιμης εβδομάδας των 
μηνών Ιανουάριου, Φεβρουάριου, Μαρτίου, Απριλίου, 
Μάίου, Ιουνίου, Σεπτεμβρίου (ειδικά για το μήνα αυτό, 
την Τρίτη της πρώτης πλήρως εργάσιμης εβδομάδας 
μετά την 16η Σεπτεμβρίου), Οκτωβρίου, Νοεμβρίου 
και Δεκεμβρίου. Τον Ιούνιο μήνα θα προσδιορίζονται 
μόνο υποθέσεις με εξαιρετικά επείγοντα χαρακτήρα. 
Ώρα έναρξης των πολιτικών συνεδριάσεων ορίζεται η 
10:00 π.μ. και αμέσως μετά τη λήξη της συνεδρίασης του 
Πενταμελούς Εφετείου θα ακολουθεί η συνεδρίαση του 
Τριμελούς Εφετείου και Μονομελούς Εφετείου, στην ίδια 
αίθουσα συνεδρίασης. 

Β. ΠοινικόΤμήμα 

(1 )Το Μικτό Ορκωτό Εφετείο θα συνεδριάζει κάθε ερ¬ 
γάσιμη Πέμπτη των μηνών Ιανουάριου, Φεβρουάριου, 
Μαρτίου, Απριλίου, Μάίου, Ιουνίου, Σεπτεμβρίου (ειδικά 
για το μήνα αυτό, κάθε εργάσιμη Πέμπτη μετά την 16η 
Σεπτεμβρίου), Οκτωβρίου, Νοεμβρίου και Δεκεμβρίου, 
πλην αυτής που συνεδριάζει το Πενταμελές Εφετείο 
Κακουργημάτων, μέχρι να συμπληρωθεί ο αριθμός των 
τριών συνεδριάσεων το μήνα, εφόσον αυτό είναι εφικτό, 

(2) Το Πενταμελές Εφετείο Κακουργημάτων θα συνε¬ 
δριάζει την ημέρα Πέμπτη της πρώτης πλήρως εργάσι¬ 
μης εβδομάδας (συγκεκριμένα την ίδια εβδομάδα με 
αυτήν που συνεδριάζει το Πολιτικό Τμήμα) των μηνών 
Ιανουάριου, Φεβρουάριου, Μαρτίου, Απριλίου, Μάίου, 
Ιουνίου, Σεπτεμβρίου (ειδικά για το μήνα αυτό, την Πέ¬ 
μπτη της πρώτης πλήρως εργάσιμης εβδομάδας μετά 
την 16η Σεπτεμβρίου). Οκτωβρίου, Νοεμβρίου και Δε¬ 
κεμβρίου. 

(3) Το Τριμελές Εφετείο Κακουργημάτων θα συνεδριά¬ 
ζει την ημέραΤετάρτη της πρώτης, δεύτερης και τρίτης 
πλήρως εργάσιμης εβδομάδας των μηνών Ιανουάριου, 
Φεβρουάριου, Μαρτίου, Απριλίου, Μάίου (ειδικά για τους 
μήνες Απρίλιο και Μάιο και εφόσον, λόγω των διακο¬ 
πών του Πάσχα, δεν καθίσταται δυνατή η συνεδρίαση 
κατά τον παραπάνω τρόπο, θα συνεδριάζει την πρώτη, 
δεύτερη και τρίτη εργάσιμη Τετάρτη του μήνα), Ιουνίου, 
Σεπτεμβρίου (ειδικά για το μήνα αυτό, όλεςτιςΤετάρτες 
μετά την 16η Σεπτεμβρίου), Οκτωβρίου, Νοεμβρίου και 
Δεκεμβρίου. 


(4) Το Τριμελές Εφετείο Ανηλίκων θα συνεδριάζει την 
ημέραΤετάρτη της πρώτης πλήρως εργάσιμης εβδομά- 
δαςτων μηνών Δεκεμβρίου και Μαρτίου, την ίδια ημέρα 
που συνεδριάζει το Τριμελές Εφετείο Κακουργημάτων. 

(5) Το Μονομελές Εφετείο Κακουργημάτων, θα συνε¬ 
δριάζει τη Δευτέρα της πρώτης πλήρως εργάσιμης εβδο¬ 
μάδας των μηνών Ιανουάριου, Φεβρουάριου, Μαρτίου, 
Απριλίου, Μάίου, Ιουνίου, Σεπτεμβρίου (ειδικά για το 
μήνα αυτό, τη Δευτέρα της πρώτης πλήρως εργάσιμης 
εβδομάδας μετά την 16η Σεπτεμβρίου), Οκτωβρίου, Νο¬ 
εμβρίου και Δεκεμβρίου. 

(6) Το Τριμελές Εφετείο πλημμελημάτων θα συνεδρι¬ 
άζει την ημέρα Τρίτη της «δεύτερης και τρίτης πλήρως 
εργάσιμης εβδομάδας των μηνών Ιανουάριου, Φεβρου¬ 
άριου, Μαρτίου, Απριλίου, Μάίου (ειδικά για τους μήνες 
Απρίλιο και Μάιο και εφόσον, λόγω των διακοπών του 
Πάσχα, δεν καθίσταται δυνατή η συνεδρίαση κατά τον 
παραπάνω τρόπο, θα συνεδριάζει τις δύο πρώτες εργά¬ 
σιμες Τρίτες, πλην αυτής που συνεδριάζει το Πολιτικό 
Τμήμα), Ιουνίου, Σεπτεμβρίου (ειδικά για το μήνα αυτό, 
τις δύο πρώτες εργάσιμες Τρίτες, μετά την 16η Σεπτεμ¬ 
βρίου, πλην αυτής που συνεδριάζει το Πολιτικό Τμήμα), 
Οκτωβρίου, Νοεμβρίου και Δεκεμβρίου. 

Τα ποινικά δικαστήρια δεν θα συνεδριάζουν, (α) κατά 
το διάστημα των δικαστικών διακοπών, εκτός από τα 
δικαστήρια που θα ορίζει η Ολομέλεια του Δικαστηρί¬ 
ου να συνεδριάσουν εντός των τμημάτων των διακο¬ 
πών τα οποία αυτή με την απόφασή της καταρτίζει, (β) 
Κατά τις ημέρες των εορτών των Χριστουγέννων και της 
πρωτοχρονιάς, από 22/12 μέχρι 7/1, (γ) κατά τη Μεγάλη 
Εβδομάδα και τη βδομάδα της Διακαινησίμου και (δ) 
όταν οι ως άνω ημέρες συμπίπτουν με νόμιμη αργία, 
πανελλήνια ή τοπική. 

Κατά τα λοιπά, ισχύουν όσα ορίζονται στο ήδη ισχύ- 
οντα Κανονισμό. 

Τέλος ορίζεται ότι, η παρούσα θα έχει εφαρμογή από 
τις 1 -4-2018». 

Κρίθηκε, αποφασίσθηκε και εκδόθηκε, στην Αθήνα, 
στις 25 Μάίου 2017. 

Η Πρόεδρος 

ΒΑΣΙΛΙΚΗ ΘΑΝΟΥ-ΧΡΙΣΤΟΦΙΛΟΥ 


Αριθμ. απόφ. 24/2017 (3) 

Έγκριση ή μη της τροποποίησης του Κανονισμού 
Εσωτερικής Υπηρεσίας του Πρωτοδικείου Αθη¬ 
νών, που επήλθε με την υπ' αριθμ. 3/2017 από¬ 
φαση της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 25 Μάίου 2017, ημέρα Πέμπτη και ώρα 10.00', 
στο Μέγαρο του Αρείου Πάγου και στην αίθουσα διασκέ¬ 
ψεων της Ολομέλειας (γρ. 205 του 2ου ορόφου) συνήλ¬ 
θε, ύστερα από νόμιμη πρόσκληση της Προέδρου του 
Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3533/09.10.2017 


Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Βασιλική Θάνου-Χριστοφίλου, Πρόεδροςτου 
Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Δήμητρα Μπουρνάκα, 
5) Γεώργιος Σακκάς, 6) Χρυσούλα Παρασκευά, Αντιπρόε¬ 
δροι Αρείου Πάγου, 7) Αντώνιος Ζευγώλης, 8) Μαρία Γαλά- 
νη-Λεοναρδοπούλου, 9) ΙωσήφΤσαλαγανίδης, 10) Ευγενία 
Προγάκη, 11) Αγγελική Αλειφεροπούλου, 12) Γεώργιος 
Κοντός, 13) Ασπασία Μαγιάκου, 14) Αριστείδης Πελε¬ 
κάνος - Εισηγητής, 15) Βασίλειος Πέππας, 16) Γεώργιος 
Λέκκας, 17) Πηνελόπη Ζωντανού, 18) Αθανάσιος Καγκά- 
νης, 19) Αρτεμίσια Παναγιώτου, 20) Χρήστος Βρυνιώτης, 
21) Δημήτριος Γεώργας, 22) ΔημήτριοςΤζιούβας, 23) Γε¬ 
ώργιος Αναστασάκος, 22) Ιωάννης Μαγγίνας, 23) Σοφία 
Καρυστηναίου, 24) Διονυσία Μπιτζούνη, 25) Μαρία Νικο- 
λακέα, 26) Αβροκόμη Θούα, 27) Νικήτας Χριστόπουλος, 
28) Πέτρος Σαλίχος, 29) Ιωάννης Φιοράκης, 30) Γεώργιος 
Παπαηλιάδης, 31) Αλεξάνδρα Κακκαβά, 32) Κωστούλα 
Φλουρή-Χαλεβίδου, 33) Παρασκευή Καλαϊτζή, 34) Ναυ- 
σικά Φράγκου, 35) Μιλτιάδης Χατζηγεωργίου, 36) Μαρία 
Γκανιάτσου, 37) Μαρία Τζανακάκη, 38) Μαρία Παπασω- 
τηρίου, 39) Γεώργιος Αποστολάκης, 40) Αρετή Παπαδιά, 
41) Κωνσταντίνος Πιτταράς και 42) Γεώργιος Παπανδρέου, 
Αρεοπαγίτες. Κωλύονται και δεν παρέστησαν οι λοιποί 
Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Χαράλαμπος Βουρλιώτης, ως νόμιμος αναπληρωτής 
της κωλυομένης Εισαγγελέως του Αρείου Πάγου Ξένης 
Δημητρίου-Βασιλοπούλου και των κωλυομένων αρχαι- 
οτέρων του παραστάντος Αντεισαγγελέων του Αρείου 
Πάγου, και η Γραμματέας της Ολομέλειας Σουλτάνα Κου- 
φιάδου, αναπληρώτρια Προϊσταμένη Διεύθυνσης της 
Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από την Πρόεδρο του Αρείου Πάγου, 
10 Αντιπρόεδροι και 65 Αρεοπαγίτες. 

Κατόπιν, μετά από εντολή της Προέδρου, η Γραμματέας 
της Ολομέλειας, εκφώνησετα ονόματατων υπηρετούντων 
Αντιπροέδρων του Αρείου Πάγου και Αρεοπαγιτών, όπου 
διαπιστώθηκε ότι, από τους 76 υπηρετούντες Δικαστές, 
είναι παρόντες οι αναφερόμενοι στην αρχή της παρούσας 
σαράντα (43), δηλαδή είναι παρόντα περισσότερα από τα 
μισά μέλη της, άρα υπάρχει η προβλεπόμενη από το νόμο 
απαρτία (άρθρο 14 παρ. 5 του ν. 1756/1988, όπως ισχύει). 

Στη συνέχεια, η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 17 Μάίου 2017 έγγραφης πρόσκλησης 
της Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ' αριθμ. 3/2017 απόφασης 
της Ολομέλειας του Πρωτοδικείου Αθηνών, και η οποία 
διαβιβάσθηκε με το υπ' αριθμ. 3377/11-4-2017 έγγρα¬ 
φο του Προέδρου τουΤριμελούς Συμβουλίου Διεύθυν¬ 
σης του Πρωτοδικείου Αθηνών Ελευθέριου Γεωργίλη, 


Προέδρου Πρωτοδικών, το οποίο έχει ως ακολούθως: 
«Λαμβάνουμε την τιμή να σας υποβάλουμε αντίγραφο 
της υπ' αριθμ. 3/2017 αποφάσεως της Ολομέλειας των 
Δικαστών του Πρωτοδικείου Αθηνών, καιπαρακαλούμε 
για τις δικές σας ενέργειες». 

Ο Εισηγητής - Αρεοπαγίτης Αριστείδης Πελεκάνος, 
αφού έθεσε υπόψη των μελών της Ολομέλειας: α. το πα¬ 
ραπάνω έγγραφο του Προέδρου τουΤριμελούς Συμβου¬ 
λίου Διεύθυνσης του Πρωτοδικείου Αθηνών και β. την υπό 
κρίση υπ' αριθμ. 3/2017 απόφαση της Ολομέλειας του ως 
άνω Πρωτοδικείου, εισηγήθηκε την έγκριση τηςτροπο- 
ποίησηςτου Κανονισμού Εσωτερικής Υπηρεσίας Πρωτο¬ 
δικείου Αθηνών, ως προς τα 1 ο, 2ο και 3ο θέματα όπως 
αναφέρονται ειδικότερα στο διατακτικό της παρούσας. 

Ο Αντεισαγγελέας του Αρείου Πάγου Χαράλαμπος 
Βουρλιώτης ανέπτυξε την πρότασή του και συμφώνησε 
με την άποψη του Εισηγητή. Στη συνέχεια, σύμφωνα με 
το άρθρο 14 παρ. 1 εδ. γ' του ν. 1756/1988, όπως αντικ. 
με το άρθρο 4 παρ. 1 του ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πρω¬ 
τοδικείου Αθηνών, με την υπ'αριθ. 3/2017 απόφασή της, 
αποφάσισε την τροποποίηση του Κανονισμού Εσωτερι¬ 
κής Υπηρεσίας του Πρωτοδικείου Αθηνών. 

Στη συνέχεια, η Ολομέλεια, μετά από ανταλλαγή από¬ 
ψεων μεταξύ των μελών της, έκρινε, ομόφωνα, ότι πρέπει 
να εγκριθεί η γενομένη με την 3/2017 απόφαση της Ολο¬ 
μέλειας του Πρωτοδικείου Αθηνών τροποποίηση του 
κανονισμού Εσωτερικής Υπηρεσίας του Πρωτοδικείου 
Αθηνών, ως προς τα 1 ο, 2ο και 3ο θέματα, όπως αυτά 
ορίζονται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την τροποποίηση του Κανονισμού Εσωτε¬ 
ρικής Υπηρεσίας του Πρωτοδικείου Αθηνών, ο οποίος 
επήλθε με την υπ' αριθμ. 3/2017 απόφαση της Ολομέ¬ 
λειας του Πρωτοδικείου Αθηνών, ως ακολούθως: 

Ιο θέμα: 

ΤΜΗΜΑ ΤΕΤΑΡΤΟ 

ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ 

Άρθρο 25 

Η Γραμματεία του Δικαστηρίου αποτελείται από τη 
Διεύθυνση και τα Τμήματά της. 




Τεύχος Β' 3533/09.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Της Γραμματείας του Δικαστηρίου προΐσταται ο Πρό¬ 
εδρος του Τριμελούς Συμβουλίου Διεύθυνσης του Δι¬ 
καστηρίου (άρθρο 15 παρ. 7 περ. β' υποπερ. ζζ' του 
ν. 1756/1988 «Κώδικας Οργανισμού Δικαστηρίων και 
Κατάστασης Δικαστικών Λειτουργών») και αποφασίζει 
κατά την ελεύθερη κρίση του για κάθε θέμα που άπτεται 
της λειτουργίας της, λαμβάνοντας υπόψη τις προτάσεις 
και εισηγήσεις του Διευθυντή της. 

Άρθρο 26 

ΔΙΕΥΘΥΝΣΗ ΓΡΑΜΜΑΤΕΙΑΣ 

ΟΔιευθυντήςτης Γραμματείας ασκεί καθήκοντα Προ¬ 
ϊσταμένου της Γραμματείας του Δικαστηρίου, όπως ο 
Νόμος ορίζει (άρθρα 70 επ. του ν. 2812/2000 «Κύρωση 
Κώδικα Δικαστικών Υπαλλήλων»). Στα καθήκοντα του 
Διευθυντή ανήκουν: 

Α. Η υποβολή εγγράφων προτάσεων για θέματα που 
σχετίζονται με τον Κανονισμό, τις οποίες αναπτύσσει στη 
συνεδρίαση της Ολομέλειας. 

Β. Η εισήγηση προς τοΤριμελές Συμβούλιο Διεύθυνσης 
του Δικαστηρίου για την τοποθέτηση ή μετακίνηση των 
Υπαλλήλων από Τμήμα σε Τμήμα, λαμβάνοντας υπόψη 
την αρχαιότητα, τα τυπικά προσόντα, την εμπειρία, τις 
ειδικές γνώσεις και τυχόν πειθαρχικές ποινές του κάθε 
υπάλληλου. 

Γ. Η εποπτεία της δράσης της Διεύθυνσης της Γραμμα¬ 
τείας και των άλλων οργανικών μονάδων της, με σκο¬ 
πό την ουσιαστική και αποτελεσματική λειτουργία της 
Γραμματείας, τον εκσυγχρονισμό, την οργάνωση και τη 
στέγαση των υπηρεσιών, ως και την καλύτερη αντιμετώ¬ 
πιση των προβλημάτων που ανακύπτουν σχετικά με τη 
διοίκηση των υπηρεσιών του Δικαστηρίου. 

Δ. Ο συντονισμός της δράσης όλων των Τμημάτων 
της Γραμματείας. 

Ε. Η μέριμνα για τη διεκπεραίωση των εργασιών που 
έχουν σχέση με τη σύγκληση της Ολομέλειας και την 
εκλογή των αιρετών εκπροσώπων των Δικαστικών Υπαλ¬ 
λήλων στα Υπηρεσιακά και Πειθαρχικά Συμβούλια. 

Στη Διεύθυνση Γραμματείας προβλέπεται να υπηρε¬ 
τούν δύο (2) δικαστικοί υπάλληλοι από τους οποίους ο 
ένας (1) με βαθμό Διευθυντή. 

Άρθρο 27 

ΤΜΗΜΑΤΑ ΓΡΑΜΜΑΤΕΙΑΣ 

Στη Διεύθυνση Διοικητικών Υπηρεσιών υπάγονται τα 
κάτωθι τριάντα τέσσερα (34) τμήματα και ένα (1) γρα¬ 
φείο: 

1) Τμήμα Γραμματείας του Τριμελούς Συμβουλίου Διεύ¬ 
θυνσης του Πρωτοδικείου, 2) Τμήμα Διοικητικό, 3) Τμήμα 
Επιθεώρησης Δικαστικών Λειτουργών και Πειθαρχικών 
Υποθέσεων, 4) Τμήμα Μεθόδων Οργάνωσης και Πλη¬ 
ροφορικής, 5) Τμήμα Προμηθειών, Διαχείρισης Υλικού, 
Συντήρησης Κτιρίων - 5α) Ειδικό Γραφείο άρθρου 64 παρ. 
4 ν. 3900/2010, 6) Τμήμα Λογιστηρίου, 7) Τμήμα Διακί¬ 
νησης Δικογραφιών και Επίδοσης Δικογράφων, 8)Τμήμα 
Φύλαξης Κτιρίων και Περιβάλλοντος Χώρου, 9) Τμήμα 
ΠινακίωνΤακτικήςΔιαδικασίας, 10)Τμήμα Πινακίων Ειδι¬ 
κών Διαδικασιών και Εκούσιας Δικαιοδοσίας, 11) Τμήμα 
Γραμματέων Έδρας Τακτικής Διαδικασίας Πολυμελούς 


Πρωτοδικείου, 12) Τμήμα Γραμματέων Έδρας Τακτικής 
Διαδικασίας Μονομελούς Πρωτοδικείου, 13) Τμήμα 
Γραμματέων Έδρας Ειδικών Διαδικασιών (Πολυμελούς 
και Μονομελούς Πρωτοδικείου) και Εκούσιας Δικαιοδο¬ 
σίας, 14) Τμήμα Δημοσίευσης Αποφάσεων Τακτικής Δια¬ 
δικασίας, 15) Τμήμα Δημοσίευσης Αποφάσεων Ειδικών 
Διαδικασιών και Εκούσιας Δικαιοδοσίας, 16) Τμήμα Υπο¬ 
θέσεων Αυτοκινήτων, 17) Τμήμα Ασφαλιστικών Μέτρων 
και Συναινετικών Προσημειώσεων Υποθήκης, 18) Τμήμα 
Διεξαγωγών Αποδείξεων, Δικαστικής Μεσολάβησης και 
Διεθνών Δικαστικών Συνδρομών για Αστικές Υποθέσεις, 

19) Τμήμα Πιστωτικών Τίτλων και Διαταγών Πληρωμής, 

20) Τμήμα Πολιτικών Ενδίκων Μέσων, 21) Τμήμα Πτω¬ 
χεύσεων και Προπτωχευτικής Διαδικασίας Εξυγίανσης, 
22) Τμήμα Συναινετικών Διαζυγίων, 23) Τμήμα Διαθη¬ 
κών, 24) Τμήμα Εταιρειών και Σωματείων, 25) Τμήμα 
Γενικού Αρχείου, 26) Τμήμα Μικτού Ορκωτού Δικαστη¬ 
ρίου (Μ.Ο.Δ.), 27) ΤμήμαΤριμελούς Πλημμελειοδικείου, 
28) Τμήμα Μονομελούς Πλημμελειοδικείου, 29) Τμήμα 
Δικαστηρίου Ανηλίκων, 30) Τμήμα Βουλευμάτων και 
Ανάκρισης, 31) Τμήμα Εκκαθάρισης, 32) Τμήμα Ποινι¬ 
κών Ενδίκων Μέσων και Αιτήσεων Ακύρωσης, 33) Τμήμα 
Ποινικού Μητρώου-Φυγόποινων και 34) Τμήμα Αρχείου 
Ποινικών Αποφάσεων και Πειστηρίων. 

1. ΤΜΗΜΑ ΓΡΑΜΜΑΤΕΙΑΣ ΤΟΥ ΤΡΙΜΕΛΟΥΣ ΣΥΜΒΟΥ¬ 
ΛΙΟΥ ΔΙΕΥΘΥΝΣΗΣ ΤΟΥ ΠΡΩΤΟΔΙΚΕΙΟΥ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) η επεξεργασία δεδομένων των 
μητρώων των Δικαστικών Λειτουργών για την έκδοση 
των υπηρεσιών τους, 2) η μηχανογραφική τήρηση και 
η εν γένει παρακολούθηση της διαδικασίας χορήγησης 
στους Δικαστικούς Λειτουργούς πάσης φύσεως αδειών 
(κανονικών, αναρρωτικών, κυήσεως κ.λπ.), 3) η προετοι¬ 
μασία και συμμετοχή στην κλήρωση των συνθέσεων των 
ποινικών Δικαστηρίων και των Ασφαλιστικών Μέτρων, 
4) η παροχή γραμματειακής υποστήριξης στον Πρόεδρο 
και τα Μέλη του Τριμελούς Συμβουλίου Διεύθυνσης του 
Δικαστηρίου, 5) η παρακολούθηση και αντιμετώπιση 
από πλευράς Γραμματείας των ζητημάτων που ανακύ¬ 
πτουν στο πλαίσιο της καθημερινής λειτουργίας των 
πολιτικών και ποινικών συνθέσεων του Δικαστηρίου 
λόγω υποβολής δηλώσεων αποχής και αιτήσεων εξαί¬ 
ρεσης, αιφνίδιων ασθενειών και εν γένει κωλυμάτων 
Δικαστικών Λειτουργών, 6) η διεκπεραίωση θεμάτων 
λειτουργίας των γραφείων τόσο του Προέδρου, όσο 
και των Μελών του Τ ριμελούς Συμβουλίου Διεύθυνσης 
του Δικαστηρίου αναφορικά με την επικοινωνία και την 
εξυπηρέτηση Δικαστικών Λειτουργών, Δικηγόρων και 
των πολιτών, 7) η κοινοποίηση υπηρεσιακών εγγράφων 
στους Δικαστικούς Λειτουργούς, 8) η διεκπεραίωση της 
αλληλογραφίας του Τ ριμελούς Συμβουλίου Διεύθυνσης 
του Δικαστηρίου με άλλα Δικαστήρια, Αρχές του Κρά¬ 
τους ή Διεθνείς Αρχές, 9) η τήρηση του εμπιστευτικού 
πρωτοκόλλου του Τριμελούς Συμβουλίου Διεύθυνσης 
του Δικαστηρίου, 10) η διεκπεραίωση της διαδικασίας 
αφαιρέσεως δικογραφιών από Δικαστικούς Λειτουργούς 
κατά τη διάταξη του άρθρου 307 Κ.Πολ.Δ. και 11) η μέρι¬ 
μνα για την έγκαιρη γνωστοποίηση της υπηρεσίας στους 
Δικαστικούς Λειτουργούς, για την χορήγηση αδειών σ' 

αυτούς και την προώθηση προς τις αρμόδιες Υπηρεσί¬ 
ες κάθε θέματος, το οποίο αφορά στους Δικαστικούς 
Λειτουργούς. 

Στο Τμήμα προβλέπεται να υπηρετούν έξι (6) Γραμ¬ 
ματείς ένας (1) Δακτυλογράφος και ένας (1) Επιμελητής 
Δικαστηρίων. 

2. ΤΜΗΜΑ ΔΙΟΙΚΗΤΙΚΟ 

Στην αρμοδιότητα του Τμήματος υπάγεται η διεκπε¬ 
ραίωση των εργασιών διοίκησης του Δικαστηρίου και 
ειδικότερα οι ακόλουθες εργασίες: 1) η τήρηση γενικού 
πρωτοκόλλου εισερχομένων και εξερχομένων εγγρά¬ 
φων, 2) η διεκπεραίωση της αλληλογραφίας και η τήρη¬ 
ση του αρχείου της, 3) η τέλεση ενεργειών σχετικά με τη 
σύγκληση της Ολομέλειας του Δικαστηρίου, η τήρηση 
βιβλίου αποφάσεων αυτών, καθώς και σχετικού αρχείου, 
4) η τήρηση μητρώων Δικαστικών Λειτουργών, Δικαστι¬ 
κών Υπαλλήλων και λοιπού βοηθητικού προσωπικού 
(καθαριστριών, φυλάκων, συντηρητών κλπ.), καθώς 
και η ένταξή τους στην ενιαία αρχή πληρωμών, 5) η τή¬ 
ρηση βιβλίου Πράξεων του Προέδρου του Τριμελούς 
Συμβουλίου Διεύθυνσης του Πρωτοδικείου, 6) η τήρη¬ 
ση βιβλίων αδειών (κανονικών, εκπαιδευτικών, κύησης, 
άνευ αποδοχών κ.λπ.), 7) η τήρηση βιβλίου ορκωμοσι¬ 
ών Δικαστικών Λειτουργών, Δικηγόρων και Δικαστικών 
Υπαλλήλων, 8) η τήρηση βιβλίου αδειών και αναπλή- 
ρωσης Συμβολαιογράφων και Υποθηκοφυλάκων, 9) η 
τήρηση βιβλίου καταθέσεως διαιτητικών αποφάσεων, 
10) η διεκπεραίωση εργασιών, οι οποίες απαιτούνται για 
τον διορισμό Δικαστών ως Προέδρων ή Μελών σε Συμ¬ 
βούλια, Επιτροπές κ.λπ., 11) οι ενέργειες σχετικά με την 
ανασύσταση δικογραφιών που έχουν απωλεσθεί, 12) η 
επίθεση της επισημείωσης της «Σύμβασης της Χάγης 
του 1961 (θροεΐΜΙθ) περί καταργήσεως της υποχρεώ- 
σεως επικυρώσεως αλλοδαπών δημοσίων εγγράφων» 
επί πάσης φύσεως δικαστικών εγγράφων, περιλαμβα- 
νομένων των συμβολαιογραφικών και η είσπραξη του 
σχετικού τέλους, 13) η τήρηση του αρχείου των εκλογών 
(Βουλευτικών, Αυτοδιοίκησης, Ευρωπαϊκού Κοινοβουλί¬ 
ου), 14) η χορήγηση των σχετικών πιστοποιητικών, 15) η 
προετοιμασία και διεκπεραίωση όλων των διαδικασιών, 
οι οποίες απαιτούνται για τη διενέργεια και έκδοση των 
αποτελεσμάτων των εκλογών, καθώς και η οργάνωση 
της λειτουργίας του Δικαστηρίου. 

Στο Τμήμα προβλέπεται να υπηρετούν δώδεκα (12) 
Γραμματείς, ένας (1) Δακτυλογράφος και δύο (2) Επιμε¬ 
λητές Δικαστηρίων. Σε περίοδο διενεργείας εκλογών το 
Τμήμα θα ενισχύεται με Δικαστικούς Υπαλλήλους και 
από τα άλλα Τμήματα, ανάλογα με τις ανάγκες που προ¬ 
κύπτουν. 

3. ΤΜΗΜΑ ΕΠΙΘΕΩΡΗΣΗΣ ΔΙΚΑΣΤΙΚΩΝ ΛΕΙΤΟΥΡΓΩΝ 
ΚΑΙ ΠΕΙΘΑΡΧΙΚΩΝ ΥΠΟΘΕΣΕΩΝ 

Στην αρμοδιότητα του Τμήματος υπάγονται οι ακό¬ 
λουθες εργασίες: η διεκπεραίωση των 1) απαιτούμενων 
εργασιών για την επιθεώρηση του Πρωτοδικείου από 
τον Επιθεωρητή Αρεοπαγίτη, 2) απαιτούμενων εργασι¬ 
ών για την επιθεώρηση της Γραμματείας του Δικαστη¬ 
ρίου από το Εφετείο, 3) εργασιών για την επιθεώρηση 
των Ειρηνοδικείων της περιφέρειας του Πρωτοδικείου 
Αθηνών και του Πταισματοδικείου Αθηνών, πλην του 


προανακριτικού έργου αυτού, 4) απαιτούμενων εργα¬ 
σιών για την πειθαρχική δίωξη Δικαστικών Υπαλλήλων 
που υπηρετούν στο Πρωτοδικείο και στα Ειρηνοδικεία 
της περιφέρειάς του, 5) εργασιών που απαιτούνται για 
τον διορισμό Δικαστικών Λειτουργών ως δικαστικών 
αντιπροσώπων σε αρχαιρεσίες συνδικαλιστικών οργα¬ 
νώσεων, σωματείων κ.λπ., όπου αυτό προβλέπεται από 
το νόμο, 6) αναφορών και παραπόνων κατά Δικαστικών 
Λειτουργών ενώπιον του Επιθεωρητή Αρεοπαγίτη, 7) ερ¬ 
γασιών για την πειθαρχική δίωξη Συμβολαιογράφων και 
Αμίσθων Δικαστικών Επιμελητών, και 8) εργασιών του 
Γραφείου Νομολογίας και Έρευνας, η ίδρυση και λειτουρ¬ 
γία του οποίου προβλέπεται από τη διάταξη του άρθρου 
20του ν. 1756/1988 «Κώδικας οργανισμού δικαστηρίων 
και κατάστασης δικαστικών λειτουργών», όπως ισχύει. 

Στο Τμήμα προβλέπεται να υπηρετούν εφτά (7) Γραμ¬ 
ματείς και δύο (2) Δακτυλογράφοι. 

4. ΤΜΗΜΑ ΜΕΘΟΔΩΝ ΟΡΓΑΝΩΣΗΣ ΚΑΙ ΠΛΗΡΟΦΟ¬ 
ΡΙΚΗΣ 

Στην αρμοδιότητα του Τμήματος υπάγονται οι ακό¬ 
λουθες εργασίες: 

1) η εφαρμογή συγχρόνων μεθόδων και συστημάτων 
πληροφορικής για την καλύτερη δυνατή ψηφιακή οργά¬ 
νωση και λειτουργία των Υπηρεσιών του Πρωτοδικείου, 
2) η παρακολούθηση, τεχνική υποστήριξη και διεκπεραί¬ 
ωση των εργασιών ηλεκτρονικής κατάθεσης δικογρά¬ 
φων και σχετικών, όπως η διαδικασία προβλέπεται στην 
εκάστοτε ισχύουσα νομοθεσία, 3) η παρακολούθηση 
και οργάνωση της άμυνας των συστημάτων πληροφο¬ 
ρικής του Δικαστηρίου από κυβερνοεπιθέσεις (ΓίθεΚθΐ-ε' 
3ΐΐ3ς|<5), 4) η παρακολούθηση και υποστήριξη της δια¬ 
σύνδεσης των συστημάτων πληροφορικής του Δικα¬ 
στηρίου με αντίστοιχα συστήματα άλλων Δικαστηρίων 
και Δημοσίων Υπηρεσιών ή Αρχών, 5) η επικοινωνία και 
συνεργασία με τις αρμόδιες Υπηρεσίες του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων 
για τη βελτίωση των συστημάτων πληροφορικής του 
Δικαστηρίου και την προαγωγή της διαλειτουργικότητας 
με άλλα όμοια συστήματα, 6) η συγκέντρωση και αξιο¬ 
λόγηση στατιστικών στοιχείων για τις εργασίες του Δι¬ 
καστηρίου και η υποβολή σχετικών προτάσεων, 7) η πα¬ 
ρακολούθηση και ο εκσυγχρονισμός των υπηρεσιακών 
εντύπων και 8) η εν μέρει επισκευή Η/Υ και εκτυπωτών. 

Στο Τμήμα προβλέπεται να υπηρετούν έξι (6) Γραμ¬ 
ματείς, μία (1) Δακτυλογράφος και τουλάχιστον έξι (6) 
Υπάλληλοι Π.Ε. καιΤ.Ε. με πτυχίο Πληροφορικής και δύο 
(2) Υπάλληλοι Π.Ε. καιΤ.Ε. με πτυχίο Τεχνικού Η/Υ. 

5. ΤΜΗΜΑ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΩΝ, ΣΥ¬ 
ΝΤΗΡΗΣΗΣ ΚΤΙΡΙΩΝ - 5α) ΓΡΑΦΕΙΟ ΑΡΘΡΟΥ 64ΤΟΥ 
ν. 3900/2010 

Στην αρμοδιότητα του Τμήματος υπάγονται οι ακό¬ 
λουθες εργασίες: Α. 1) η προμήθεια υλικών και μηχα¬ 
νολογικού εξοπλισμού για την εύρυθμη λειτουργία του 
Δικαστηρίου με τη διενέργεια μειοδοτικών διαγωνισμών 
είτε με αναθέσεις, η έρευνα αγοράς, η διατύπωση αι¬ 
τημάτων προς το Υπουργείο Δικαιοσύνης και την Επι¬ 
τροπή Διαχείρισης της Επιχορήγησης για προμήθειες 
και τη σύναψη συμβάσεων, 2) η παροχή υπηρεσιών, η 
παρακολούθηση της προσήκουσας εκπλήρωσης των 

συμβάσεων που συνάπτονται και η ενημέρωση των 
καρτελών που τηρούνται για τη χρέωση υλικών, 3) η 
παρακολούθηση των πιστώσεων, των βιβλίων πιστώ- 
σεως και του βιβλίου επίπλων και σκευών, 4) η διαχείρι¬ 
ση των πιστώσεων και των παγίων επιχορηγήσεων, 5) η 
μέριμνα για τη συντήρηση και την επισκευή των κτιρίων, 
εγκαταστάσεων και του περιβάλλοντος χώρου και του 
μηχανολογικού εξοπλισμού του Δικαστηρίου, 6) η μέρι¬ 
μνα για τον καθαρισμό και ευπρεπισμό των κτιρίων και 
του περιβάλλοντος χώρου, 7) η σύνταξη του ετήσιου 
προϋπολογισμού του Πρωτοδικείου, που απευθύνεται 
προς την Επιτροπή Διαχείρισης της Επιχορήγησης του 
άρθρου 64 του ν. 3900/2010. 

Β. Στο εν λόγω Τμήμα εντάσσεται οργανικά το γραφείο 
του άρθρου 64 παρ. 4του ν. 3900/2010. Στην αρμοδιότη¬ 
τα του Γραφείου αυτού ανήκει η διαχείριση της ετήσιας 
επιχορήγησης που προβλέπεται από την ως άνω διάταξη 
προς το Π ρωτοδικείο, την Εισαγγελία Πρωτοδικών Αθη¬ 
νών,τα Ειρηνοδικείατηςπεριφερείαςτου Πρωτοδικείου 
και το Πταισματοδικείο Αθηνών για την ανάθεση υπη¬ 
ρεσιών καθαριότητας, συντήρησης ηλεκτρομηχανολο- 
γικού εξοπλισμού και εγκαταστάσεων, ανελκυστήρων, 
εξοπλισμού πληροφορικής, μηχανών γραφείου, κλιματι¬ 
στικών μηχανημάτων, πυρασφάλειας, φύλαξης και κάθε 
άλλης έκτακτης, συναφούς προς τις ανωτέρω, δαπάνης, 
καθώς επίσης για την προμήθεια γραφικής ύλης, αναλώ¬ 
σιμων υλικών των ως άνω μηχανημάτων ή εγκαταστάσε¬ 
ων και ειδών υγιεινής ή καθαριότητας. Επίσης, το εν λόγω 
γραφείο συντάσσει τον ετήσιο προϋπολογισμό δαπανών 
για όλα τα δικαστικά καταστήματα της περιφέρειας του 
Πρωτοδικείου Αθηνών. 

Στο Τμήμα προβλέπεται να υπηρετούν έξι (6) Γραμμα¬ 
τείς και δύο (2) Επιμελητές Δικαστηρίων, στη δε οργανική 
δύναμη αυτού υπάγονται οι συντηρητές και οι καθαρί¬ 
στριες του ΤΑ.Χ.ΔΙΚ., οι οποίοι είναι αποσπασμένοι στο 
Πρωτοδικείο Αθηνών, καθώς και οι τέσσερις (4) Γραμμα¬ 
τείς του Γραφείου του άρθρου 64 του ν. 3900/2010, το 
οποίο εντάσσεται οργανικά στο Τμήμα αυτό. 

6. ΤΜΗΜΑ ΛΟΓΙΣΤΗΡΙΟΥ 

Στην αρμοδιότητα τουΤμήματος υπάγεται η διεκπεραί¬ 
ωση των εργασιών σχετικά με τη μισθοδοσία των Δικαστι¬ 
κών Λειτουργών, των Δικαστικών Υπαλλήλων και του λοι¬ 
πού βοηθητικού προσωπικού (καθαριστριών, φυλάκων, 
συντηρητών κ.λπ.) και ιδίως οι ακόλουθες εργασίες: 1) η 
τήρηση μητρώων μισθοδοσίας Δικαστικών Λειτουργών, 
Δικαστικών Υπαλλήλων και λοιπού βοηθητικού προσω¬ 
πικού (καθαριστριών, φυλάκων, συντηρητών κ.λπ.), 2) η 
τήρηση και η ενημέρωση των φακέλων των οικογενεια¬ 
κών και υπηρεσιακών μεταβολών, που σχετίζονται με τη 
μισθοδοσία των ως άνω προσώπων, 3) η σύνταξη των 
μισθοδοτικών καταστάσεων, 4) η λειτουργία και η παρα¬ 
κολούθηση των ηλεκτρονικών υπολογιστών (εισαγωγή 
στο σύστημα πληροφορικής των διαφόρων υπηρεσια¬ 
κών μεταβολών του προσωπικού του Δικαστηρίου), 5) η 
χορήγηση πιστοποιητικών σχετικών με τις αποδοχέςτους 
σε Δικαστικούς Λειτουργούς, Δικαστικούς Υπαλλήλους 
και λοιπό βοηθητικό προσωπικό (καθαρίστριες, φύλα¬ 
κες, συντηρητές κ.λπ.), 6) η σύνταξη των χορηγουμένων 
για φορολογικούς λόγους βεβαιώσεων αποδοχών βάσει 


τωντηρουμένων στο Τμήμα μισθολογικών μητρώων και 
αποστολή των βεβαιώσεων αυτών στοΤΑΧΙδ, 7) η σύνταξη 
καταστάσεων αποζημιώσεως των Δικαστικών Υπαλλήλων 
για παροχή υπερωριακής εργασίας και 8) η σύνταξη κα¬ 
ταστάσεων για λήψη χρηματικών διαφορών, τις οποίες 
δικαιούνται να λάβουν οι Δικαστικοί Λειτουργοί, οι Δι¬ 
καστικοί Υπάλληλοι και το λοιπό βοηθητικό προσωπικό 
(καθαρίστριες, φύλακες, συντηρητές κ.λπ.) σε περίπτωση 
υπηρεσιακής μεταβολής (προαγωγή, χορήγηση χρονο- 
επιδόματος, κλιμακίου κ.λπ.), σε εκτέλεση δικαστικών 
αποφάσεων και από άλλες αιτίες (π.χ. διανομή ποσού κατ' 
άρθρο 882 Α του Κ.Πολ.Δ.). 

Στο Τμήμα προβλέπεται να υπηρετούν τέσσερις (4) 
Γραμματείς και μία (1) Δακτυλογράφος. 

7. ΤΜΗΜΑ ΔΙΑΚΙΝΗΣΗΣ ΔΙΚΟΓΡΑΦΙΩΝ ΚΑΙ ΕΠΙΔΟΣΗΣ 
ΕΓΓΡΑΦΩΝ 

Στην αρμοδιότητα του Τμήματος υπάγεται η διακίνηση 
των δικογραφιών και η επίδοση δικογράφων, κλήσεων 
κ.λπ. Ειδικότερα, οι γραμματείς του τμήματος ασχολού¬ 
νται με α) την καταχώριση των στοιχείων των δικογρα¬ 
φιών και των Δικαστών που διακινούνται από τους Δικα¬ 
στές προς τα αρμόδια Τμήματα και αντίστροφα, β) την 
τήρηση και ενημέρωση των σχετικών βιβλίων (και μέσω 
του Η/Υ) για τις δικογραφίες που παραλαμβάνουν οι Δι¬ 
καστές για την έκδοση απόφασης από τον ειδικό χώρο 
φύλαξης αυτών και γ) την καταγραφή των εισερχομένων 
δικογραφιών που αποστέλλονται από τις Γραμματείες 
των Ποινικών Δικαστηρίων. Οι επιμελητές του Τμήματος 
ασχολούνται με α) τη μεταφορά των δικογραφιών από 
Τμήμα σε Τμήμα, καθώς και από τα διάφορα Τμήματα 
προς τους Προέδρους και τους Δικαστές, παράδοση 
αυτών στα γραφεία και στις υπηρεσιακές θυρίδες των 
τελευταίων, τακτοποίηση των δικογραφιών κατά Ειση¬ 
γητή και ημερομηνία δικασίμου προς έκδοση απόφασης 
που διακινούνται από τους Προέδρους στον ειδικό χώρο 
φύλαξης, β) την επίδοση δικογράφων, κλήσεων, διατάξε¬ 
ων, προσκλήσεων πτωχεύσεων κ.λπ. γ) την τήρηση και 
ενημέρωση σχετικών βιβλίων, δ) τη φροντίδα για την 
ευταξία του ακροατηρίου του Δικαστηρίου Ανηλίκων 
(Τριμελούς και Μονομελούς) και η εκφώνηση, κατά τις 
συνεδριάσεις του Δικαστηρίου, των ονομάτων κατηγο¬ 
ρουμένων και μαρτύρων. 

Στο Τμήμα προβλέπεται να υπηρετούν οκτώ (8) Γραμ¬ 
ματείς και είκοσι (20) Επιμελητές Δικαστηρίων. 

8. ΤΜΗΜΑ ΦΥΛΑΞΗΣ ΚΤΙΡΙΩΝ ΚΑΙ ΠΕΡΙΒΑΛΛΟΝΤΟΣ 
ΧΩΡΟΥ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) η φύλαξη των κτιρίων και του περι¬ 
βάλλοντος χώρου του Δικαστηρίου για όλο το εικοσιτε¬ 
τράωρο, 2) η συνεργασία και ο συντονισμός με τις αρχές 
ασφαλείας (Ελληνική Αστυνομία, οργανικές μονάδες 
αυτής κ.λπ.) αναφορικά με ζητήματα ασφάλειας του Δι¬ 
καστηρίου, ο καθορισμός των όρων ασφαλείας, εισόδου 
και εξόδου οχημάτων και πεζών εντός των χώρων του 
Δικαστηρίου και του περιβάλλοντος χώρου, όπως και ο 
έλεγχος των πυλών εισόδου και εξόδου οχημάτων και 
πεζών και 3) το άνοιγμα και κλείσιμο των θυρών των 
κτιρίων και των δικαστικών αιθουσών. 

ΣτοΤμήμαπροβλέπεται να υπηρετούν πέντε (5) Γραμ¬ 
ματείς μία (1) Δακτυλογράφος και ένας (1) Επιμελητής 
Δικαστηρίων, στη δε οργανική δύναμη αυτού υπάγονται 
και οι φύλακες (2) του ΤΑΧΔΙΚ., οι οποίοι είναι αποσπα- 
σμένοι στο Πρωτοδικείο Αθηνών. 

9. ΤΜΗΜΑ ΠΙΝΑΚΙΩΝ ΤΑΚΤΙΚΗΣ ΔΙΑΔΙΚΑΣΙΑΣ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) η κατάθεση δικογράφων (αγωγών, 
αιτήσεων, κλήσεων κ.λπ.) της τακτικής διαδικασίας, του 
Οικογενειακού Τμήματος και του Τμήματος Εφέσεων, η 
εγγραφή τους στα τηρούμενα στο Τμήμα πινάκια, καθώς 
και η συσχέτιση των πράξεων προσδιορισμού υποθέσε¬ 
ων στα δικόγραφα που κατατίθενται σύμφωνα με τις δι- 
ατάξειςτου Κ.Πολ.Δ., όπως ο τελευταίος τροποποιήθηκε 
με το ν. 4335/2015, 2) η έκδοση σχετικών πιστοποιητι¬ 
κών, 3) η τήρηση αλφαβητικών ευρετηρίων, η φύλαξη 
και αρχειοθέτηση των τρεχόντων αρχείων, 4) η χορή¬ 
γηση αντιγράφων των κατατεθέντων δικογράφων, 5) η 
τήρηση βιβλίου προς καταχώριση δηλώσεων απώλειας 
εγγράφων, 6) η τήρηση βιβλίου για τη γνωστοποίηση 
διευθύνσεως προσώπων κηρυχθέντων σε αφάνεια, 7) η 
τήρηση βιβλίου για τις αναγγελίες δικαιώματος, σχετικά 
με τις σχολάζουσες κληρονομιές, 8) η τήρηση βιβλίου 
για την καταχώρηση συμβολαίων, που ρυθμίζουν τις 
περιουσιακές σχέσεις μεταξύ των συζύγων (καθεστώς 
κοινοκτημοσύνης) και 9) η τήρηση βιβλίου πρωτοκόλ¬ 
λου αιτήσεων εξωδικαστικής επίλυσης της διαφοράς, 
κατ'άρθρο 214Α του Κ.ΠολΔ. 

Στο Τμήμα προβλέπεται να υπηρετούν δεκαεφτά (17) 
Γραμματείς. 

10. ΤΜΗΜΑ ΠΙΝΑΚΙΩΝ ΕΙΔΙΚΩΝ ΔΙΑΔΙΚΑΣΙΩΝ ΚΑΙ 
ΕΚΟΥΣΙΑΣ ΔΙΚΑΙΟΔΟΣΙΑΣ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) η κατάθεση δικογράφων (αγωγών, 
αιτήσεων, κλήσεων κ.λπ.) του συνόλου των ειδικών δι¬ 
αδικασιών του Μονομελούς Πρωτοδικείου (μισθώσεις, 
εργατικές διαφορές, αμοιβές από παροχή εργασίας, δια¬ 
φορές από τροχαία αυτοκινητικά ατυχήματα, απαλλοτρι¬ 
ώσεις) και της εκούσιας δικαιοδοσίας του Μονομελούς 
και Πολυμελούς Πρωτοδικείου, συμπεριλαμβανομένων 
των υποθέσεων πτωχεύσεων και η εγγραφή τους στα 
πινάκια και εκθέματα που τηρούνται στο Τμήμα, 2) η 
έκδοση των σχετικών πιστοποιητικών, 3) η τήρηση αλ¬ 
φαβητικών ευρετηρίων και η φύλαξη των αρχείων εκά- 
στου τρέχοντος έτους, 4) η χορήγηση αντιγράφων από 
τις κατατεθείσες δικογραφίες και 5) η τήρηση βιβλίων, 
τα οποία αφορούν στην απώλεια τίτλων. 

ΣτοΤμήμαπροβλέπεται να υπηρετούν δεκαοκτώ (18) 
Γραμματείς. 

11. ΤΜΗΜΑ ΓΡΑΜΜΑΤΕΩΝ ΕΔΡΑΣ ΤΑΚΤΙΚΗΣ ΔΙΑΔΙΚΑ¬ 
ΣΙΑΣ ΠΟΛΥΜΕΛΟΥΣ ΠΡΩΤΟΔΙΚΕΙΟΥ 

Στη σύνθεση του Τμήματος ανήκουν οι Δικαστικοί 
Υπάλληλοι, οι οποίοι εκτελούν καθήκοντα γραμματέα 
έδρας και μετέχουν στη σύνθεση των πολυμελών πολι¬ 
τικών Δικαστηρίων, τα οποία δικάζουν: α) υποθέσεις της 
τακτικής διαδικασίας και αφορούν στο Εμπράγματο, στο 
Ενοχικό, στο Κληρονομικό Δίκαιο, στο Εμπορικό Δίκαιο 
και στο Κτηματολόγιο, β) υποθέσεις που αφορούν στις 


Εφέσεις κατά αποφάσεων Ειρηνοδικείων και γ) υποθέ¬ 
σεις που αφορούν στο Οικογενειακό Δίκαιο. 

Οι ως άνω Υπάλληλοι τηρούν και καταρτίζουν τα πρα¬ 
κτικά της συζήτησης στο ακροατήριο, παραλαμβάνουν 
και συσχετίζουν τις προτάσεις, τα σημειώματα και τα 
λοιπά έγγραφα και μεριμνούν για την αποστολή και πα¬ 
ράδοση των δικογραφιών στους Προέδρους των συν¬ 
θέσεων του Πολυμελούς Πρωτοδικείου. 

Στο Τμήμα προβλέπεται να υπηρετούν είκοσι πέντε 
(25) Γραμματείς και ένας (1) Επιμελητής Δικαστηρίων. 

12. ΤΜΗΜΑ ΓΡΑΜΜΑΤΕΩΝ ΕΔΡΑΣ ΤΑΚΤΙΚΗΣ ΔΙΑΔΙΚΑ¬ 
ΣΙΑΣ ΜΟΝΟΜΕΛΟΥΣ ΠΡΩΤΟΔΙΚΕΙΟΥ 

Στη σύνθεση του Τμήματος ανήκουν οι Δικαστικοί 
Υπάλληλοι, οι οποίοι εκτελούν καθήκοντα γραμματέα 
έδρας και μετέχουν στη σύνθεση των μονομελών πολι¬ 
τικών Δικαστηρίων, τα οποία δικάζουν: α) υποθέσειςτης 
τακτικής διαδικασίας και αφορούν στο Εμπράγματο, στο 
Ενοχικό, στο Κληρονομικό Δίκαιο, στο Εμπορικό Δίκαιο 
και στο Κτηματολόγιο, β) υποθέσεις που αφορούν στις 
Εφέσεις κατά αποφάσεων Ειρηνοδικείων και γ) υποθέ¬ 
σεις που αφορούν στο Οικογενειακό Δίκαιο. 

Οι ως άνω Υπάλληλοι τηρούν και καταρτίζουν τα πρα¬ 
κτικά της συζήτησης στο ακροατήριο, παραλαμβάνουν 
και συσχετίζουν τις προτάσεις, τα σημειώματα και τα 
λοιπά έγγραφα και μεριμνούν για την αποστολή και πα¬ 
ράδοση των δικογραφιών στους Δικαστές των συνθέ¬ 
σεων του Μονομελούς Πρωτοδικείου. 

Στο Τμήμα προβλέπεται να υπηρετούν είκοσι οκτώ 
(28) Γραμματείς και ένας (1) Επιμελητής Δικαστηρίων. 

13. ΤΜΗΜΑ ΓΡΑΜΜΑΤΕΩΝ ΕΔΡΑΣ ΕΙΔΙΚΩΝ ΔΙΑΔΙΚΑ¬ 
ΣΙΩΝ (ΠΟΛΥΜΕΛΟΥΣ ΚΑΙ ΜΟΝΟΜΕΛΟΥΣ ΠΡΩΤΟ¬ 
ΔΙΚΕΙΟΥ) ΚΑΙ ΕΚΟΥΣΙΑΣ ΔΙΚΑΙΟΔΟΣΙΑΣ 

Στη σύνθεση του Τμήματος ανήκουν οι Δικαστικοί 
Υπάλληλοι, οι οποίοι εκτελούν καθήκοντα γραμματέα 
έδρας και μετέχουν στη σύνθεση των πολιτικών Δικα¬ 
στηρίων, τα οποία δικάζουν υποθέσεις των ειδικών δια¬ 
δικασιών (πλην των υποθέσεων αυτοκινητικών διαφο¬ 
ρών - άρθρο 614 αριθ. 6 του ΚΠολΔ) και της εκούσιας 
δικαιοδοσίας. 

Οι ως άνω Υπάλληλοι τηρούν και καταρτίζουν τα πρα¬ 
κτικά της συζήτησης στο ακροατήριο, παραλαμβάνουν 
και συσχετίζουν τις προτάσεις, τα σημειώματα και τα 
λοιπά έγγραφα και μεριμνούν για την αποστολή και πα¬ 
ράδοση των δικογραφιών στους Προέδρους και τους 
Δικαστές των συνθέσεων του Πολυμελούς και Μονομε¬ 
λούς Πρωτοδικείου. 

Στο Τμήμα προβλέπεται να υπηρετούν τριάντα (30) 
Γραμματείς και ένας (1) Επιμελητής Δικαστηρίων. 

14. ΤΜΗΜΑ ΔΗΜΟΣΙΕΥΣΗΣ ΑΠΟΦΑΣΕΩΝ ΤΑΚΤΙΚΗΣ 
ΔΙΑΔΙΚΑΣΙΑΣ 

Στην αρμοδιότητα του Τμήματος υπάγονται οι ακόλου¬ 
θες εργασίες: 1) η δημοσίευση των αποφάσεων τακτικής 
διαδικασίας αρμοδιότητας Πολυμελούς και Μονομελούς 
πρωτοδικείου και των αποφάσεων διατροφών, 2) η τήρη¬ 
ση βιβλίων δημοσίευσης των αποφάσεων, εξωδικαστι¬ 
κής επίλυσης, εισηγήσεων, παραιτήσεων, συμβιβασμών 
και διακίνησης των δικογραφιών, 3) η έκδοση απογρά- 
φων και πιστοποιητικών, 4) η χορήγηση αντιγράφων, 
5) η φύλαξη του αρχείου κάθε έτους (αποφάσεων, δι- 

κογραφιών και βιβλίων), 6) η καθαρογραφή των υπό 
αριθμό 1 εκκρεμών ακόμη αποφάσεων και 7) η τήρηση 
των βιβλίων διακίνησης δικογραφιών και η μετά την κα- 
θαρογραφή των αποφάσεων προώθησή τους στις υπη¬ 
ρεσιακές θυρίδες των Δικαστών προς θεώρηση και στις 
υπηρεσιακές θυρίδες των γραμματέων προς υπογραφή 
και ακολούθως η τοποθέτησή τους στο αρχείο. 

ΣτοΤμήμα προβλέπεται να υπηρετούν δεκαπέντε (15) 
Γραμματείς, ένας (1) Επιμελητής Δικαστηρίων και δέκα 
(10) Δακτυλογράφοι. 

15. ΤΜΗΜΑ ΔΗΜΟΣΙΕΥΣΗΣ ΑΠΟΦΑΣΕΩΝ ΕΙΔΙΚΩΝ 
ΔΙΑΔΙΚΑΣΙΩΝ ΚΑΙ ΕΚΟΥΣΙΑΣ ΔΙΚΑΙΟΔΟΣΙΑΣ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) η δημοσίευση των αποφάσεων των 
ειδικών διαδικασιών (πλην των υποθέσεων αυτοκινη- 
τικών διαφορών - άρθρα 614 αριθ. 6 του ΚΠολΔ) και 
της εκούσιας δικαιοδοσίας (συμπεριλαμβανομένων των 
υποθέσεων των πτωχεύσεων), 2) η τήρηση των βιβλίων 
δημοσίευσης των αποφάσεων, του βιβλίου Εισηγητών 
Δικαστών και των αλφαβητικών ευρετηρίων των υποθέ¬ 
σεων που συζητήθηκαν, 3) η έκδοση σχετικών πιστοποι¬ 
ητικών, αντιγράφων, απογράφων κλπ., 4) η τήρηση του 
αρχείου εκάστου τρέχοντος έτους, 5) η καθαρογραφή 
των υπό αριθ. 1 εκκρεμών ακόμη αποφάσεων και 6) η 
τήρηση των βιβλίων διακίνησης των δικογραφιών και 
η μετά την καθαρογραφή των αποφάσεων προώθησή 
τους στις υπηρεσιακές θυρίδες των Δικαστών προς θε¬ 
ώρηση. 

ΣτοΤμήμα προβλέπεται να υπηρετούν δεκαπέντε (15) 
Γραμματείς, ένας (1) Επιμελητής Δικαστηρίων και δέκα 
(10) Δακτυλογράφοι. 

16. ΤΜΗΜΑ ΥΠΟΘΕΣΕΩΝ ΑΥΤΟΚΙΝΗΤΩΝ 

Στη σύνθεση του Τμήματος ανήκουν οι Δικαστικοί 
Υπάλληλοι, οι οποίοι εκτελούν καθήκοντα γραμματέως 
έδρας και μετέχουν στη σύνθεση του Μονομελούς Πρω¬ 
τοδικείου, δικάζοντος τις αναφερόμενες στις διατάξεις 
των άρθρων 591 και 614 αριθ. 6 ΚΠολΔ υποθέσεις (δι¬ 
αφορές από τροχαία αυτοκινητικά ατυχήματα, από την 
ασφάλιση της αστικής ευθύνης οδηγών αυτοκινήτων 
κλπ.). 

Στην αρμοδιότητα του Τμήματος υπάγονται οι ακόλου¬ 
θες εργασίες: 1) η τήρηση και σύνταξη των πρακτικών 
συζητήσεως των υποθέσεων που δικάζονται, 2) η δη μο- 
σίευση και καθαρογραφή των αποφάσεων, 3) η χορήγη¬ 
ση αντιγράφων και απογράφων, 4) η τήρηση των βιβλίων 
διακίνησης δικογραφιών και η μετά την καθαρογραφή 
των αποφάσεων προώθησή τους στις υπηρεσιακές θυ¬ 
ρίδες των Δικαστών προς θεώρηση, 5) η τήρηση αρχείου 
εκάστου τρέχοντος έτους και 6) η ενημέρωση των υπη¬ 
ρεσιακών βιβλίων. 

Στο Τμήμα προβλέπεται να υπηρετούν δεκαέξι (16) 
Γραμματείς, ένας (1) Επιμελητής Δικαστηρίων και έξι (6) 
δακτυλογράφοι. 

17. ΤΜΗΜΑ ΑΣΦΑΛΙΣΤΙΚΩΝ ΜΕΤΡΩΝ ΚΑΙ ΣΥΝΑΙΝΕΤΙ¬ 
ΚΩΝ ΠΡΟΣΗΜΕΙΩΣΕΩΝ ΥΠΟΘΗΚΗΣ 

Στην αρμοδιότητα του Τμήματος υπάγονται όλες οι 
εκδικαζόμενες κατά τη διαδικασία των ασφαλιστικών 
μέτρων υποθέσεις, συμπεριλαμβανομένων των συναι¬ 
νετικών προσημειώσεων. 


ΣτιςεργασίεςτουΤμήματος υπάγονται: 1) η κατάθεση 
αιτήσεων ασφαλιστικών μέτρων, προσωρινών διαταγών 
και αιτήσεων παροχής νομικής βοήθειας, 2) ο ορισμός 
δικασίμων αυτών, 3) η σύνταξη πρακτικών, εφόσον αυτά 
τηρηθούν κατά τις διατάξεις του Κ.Πολ.Δ., 4) το κλείσιμο 
των φακέλων μετά τη συζήτηση των αιτήσεων ασφαλι¬ 
στικών μέτρων στο ακροατήριο, 5) η δημοσίευση και 
η καθαρογραφή των αποφάσεων και των προσωρινών 
διαταγών, 6) η χορήγηση αντιγράφων των αποφάσεων, 
των προσωρινών διαταγών και των σχετικών των δικο¬ 
γραφιών εγγράφων, 7) η τήρηση των σχετικών βιβλίων 
και η φύλαξη των αποφάσεων και βιβλίων, 8) η διακίνηση 
των δικογραφιών, 9) η τήρηση του αρχείου αποφάσεων 
και δικογραφιών εκάστου τρέχοντος έτους, 10) η έκδοση 
πιστοποιητικών περί αναγκαστικής διαχείρισης, 11) η 
ανάρτηση αποφάσεων πλειστηριασμών στο διαδίκτυο 
και 12) η κατάθεση, εκδίκαση, δημοσίευση, διακίνηση 
και αρχειοθέτηση εγγραφής ή ανάκλησης των προση¬ 
μειώσεων υποθήκης. 

Στο Τμήμα προβλέπεται να υπηρετούν είκοσι πέντε 
(25) Γραμματείς, ένας (1) Επιμελητής Δικαστηρίων και 
δέκα (10) Δακτυλογράφοι. 

18. ΤΜΗΜΑ ΔΙΕΞΑΓΩΓΩΝ ΑΠΟΔΕΙΞΕΩΝ, ΔΙΚΑΣΤΙΚΗΣ 
ΜΕΣΟΛΑΒΗΣΗΣ (Άρθρο 214Β ΚΠολΔ) ΚΑΙ ΔΙΕ¬ 
ΘΝΩΝ ΔΙΚΑΣΤΙΚΩΝ ΣΥΝΔΡΟΜΩΝ ΓΙΑ ΑΣΤΙΚΕΣ 
ΥΠΟΘΕΣΕΙΣ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) η διεξαγωγή των εμμάρτυρων απο¬ 
δείξεων, 2) η ορκωμοσία των πραγματογνωμόνων, 3) η 
παραλαβή των εκθέσεων πραγματογνωμοσύνης και 
λογοδοσίας, 4) ο προσδιορισμός και η διενέργεια των 
διεξαγωγών των εμμάρτυρων αποδείξεων, 5) η χορήγη¬ 
ση αντιγράφων των εισηγητικών εκθέσεων και η τήρη¬ 
ση των σχετικών βιβλίων, 6) η παραλαβή των αιτήσεων 
παράτασης της προθεσμίας εξετάσεως μαρτύρων, 7) η 
δημοσίευση των σχετικών αποφάσεων, 8) η χορήγηση 
αντιγράφων των αποφάσεων και των σχετικών των δι¬ 
κογραφιών εγγράφων, 9) η γραμματειακή υποστήριξη 
των Δικαστικών Λειτουργών που εκτελούν υπηρεσία 
δικαστικής μεσολάβησης (άρθρο 214Β Κ.Πολ.Δ.), 10) η 
έκδοση απογράφων επί πρακτικών δικαστικής μεσολά¬ 
βησης (άρθρο 214Β του ΚΠολΔ) και διαμεσολάβησης 
(άρθρο 9 του ν. 3898/2010 «Διαμεσολάβηση σε αστικές 
και εμπορικές υποθέσεις») και 11) η γραμματειακή υπο¬ 
στήριξη σε αιτήσεις διεθνούς δικαστικής συνδρομής επί 
αστικών και εμπορικών υποθέσεων. 

Στο Τμήμα προβλέπεται να υπηρετούν τέσσερις (4) 
Γραμματείς και μία (1) Δακτυλογράφος. 

19. ΤΜΗΜΑ ΠΙΣΤΩΤΙΚΩΝ ΤΙΤΛΩΝ ΚΑΙ ΔΙΑΤΑΓΩΝ ΠΛΗ¬ 
ΡΩΜΗΣ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) η κατάθεση αγωγών εκ πιστωτικών 
τίτλων και ανακοπών κατά διαταγών πληρωμής εκ πι¬ 
στωτικών τίτλων, 2) ο ορισμός δικασίμων στις ανωτέρω 
(αριθ. 1) υποθέσεις, 3) η τήρηση πρακτικών, 4) η δημο¬ 
σίευση και καθαρογραφή των αποφάσεων, 5) η έκδοση 
διαταγών πληρωμής, 6) η χορήγηση απογράφων και 
αντιγράφων, 7) η τήρηση των σχετικών βιβλίων και η 

φύλαξη των εγγράφων και βιβλίων, εωσότου αυτά πα¬ 
ραδοθούν στο Αρχείο και 8) η χορήγηση πιστοποιητικών. 

Στο Τμήμα προβλέπεται να υπηρετούν δεκατέσσερις 
(14) Γραμματείς, ένας (1) Επιμελητής Δικαστηρίων και 
δύο (12) Δακτυλογράφοι. 

20. ΤΜΗΜΑ ΠΟΛΙΤΙΚΩΝ ΕΝΔΙΚΩΝ ΜΕΣΩΝ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) η τήρηση βιβλίων, που αφορούν 
στην παραίτηση από ένδικα μέσα, 2) η κατάθεση και 
καταχώριση δικογράφων σε ειδικά βιβλία, προβλεπό- 
μενα από τον ΚΠολΔ για τα ένδικα μέσα, 3) η τήρηση 
και ενημέρωση των υπηρεσιακών βιβλίων, 4) η έκδοση 
πιστοποιητικών και η χορήγηση αντιγράφων και 5) η τή¬ 
ρηση βιβλίου για την καταχώριση συμβάσεων ενεχύρου 
και χρηματοδοτικών μισθώσεων. 

Στο Τμήμα προβλέπεται να υπηρετούν εφτά (7) Γραμ¬ 
ματείς και τρεις (3) Δακτυλογράφοι. 

21. ΤΜΗΜΑ ΠΤΩΧΕΥΣΕΩΝ ΚΑΙ ΠΡΟΠΤΩΧΕΥΤΙΚΗΣ ΔΙ¬ 
ΑΔΙΚΑΣΙΑΣ ΕΞΥΓΙΑΝΣΗΣ 

Στην αρμοδιότητα του Τμήματος υπάγονται οι ερ¬ 
γασίες της πτωχευτικής διαδικασίας και ειδικότερα: 

1) το σύνολο των εργασιών της πτώχευσης από την 
κήρυξη αυτής έως την αποκατάσταση του πτωχού, 2) η 
τήρηση των σχετικών βιβλίων, 3) η έκδοση πιστοποιη¬ 
τικών και η χορήγηση αποσπασμάτων και αντιγράφων, 
4) η διενέργεια των συνελεύσεων των εικαζόμενων 
πιστωτών, των επαληθεύσεων, των πτωχευτικών συμ¬ 
βιβασμών κ.λπ., 5) η επίδοση στους συνδίκους των 
αποφάσεων του Πτωχευτικού Δικαστηρίου και των 
Πράξεων των Εισηγητών Πτωχεύσεων, 6) η διαδικασία 
εκποίησης των περιουσιακών στοιχείων των οφειλε¬ 
τών, 7) η διεκπεραίωση της σχετικής αλληλογραφίας 
και 8) η γραμματειακή υποστήριξη της προπτωχευτι- 
κής διαδικασίας εξυγίανσης κατά τα οριζόμενα στις 
διατάξεις των άρθρων 99 επ. του Πτωχευτικού Κώδικα 
(ν. 3588/2007). 

Στο Τμήμα προβλέπεται να υπηρετούν δεκαέξι (16) 
Γραμματείς και δύο (2) Επιμελητές Δικαστηρίων. 

22. ΤΜΗΜΑ ΣΥΝΑΙΝΕΤΙΚΩΝ ΔΙΑΖΥΓΙΩΝ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) η κατάθεση των αιτήσεων για 
την έκδοση συναινετικών διαζυγίων, 2) ο ορισμός δι¬ 
κασίμων προς συζήτηση των αιτήσεων αυτών, 3 ) η 
συζήτηση των αιτήσεων και η τήρηση των σχετικών 
πρακτικών, 4) η δημοσίευση των αποφάσεων και η έκ¬ 
δοση απογράφου, 5) η διακίνηση των δικογραφιών, 
6) η χορήγηση αντιγράφων αιτήσεων, αποφάσεων και 
πιστοποιητικών, 7) η τήρηση βιβλίων καταθέσεων αι¬ 
τήσεων και δημοσιεύσεως αποφάσεων και 8) η τήρηση 
του αρχείου. 

ΣτοΤμήμα προβλέπεται να υπηρετούν πέντε (5) Γραμ¬ 
ματείς. 

23. ΤΜΗΜΑ ΔΙΑΘΗΚΩΝ 

Στην αρμοδιότητα του Τμήματος υπάγονται οι ακόλου¬ 
θες εργασίες: 1) η ευρετηρίαση όλων των διαθηκών που 
αποστέλλονται από τα λοιπά Πρωτοδικεία του Κράτους, 

2) η παραλαβή αιτήσεων και η χορήγηση αντιγράφων 
και πιστοποιητικών, 3) η τήρηση των σχετικών βιβλίων 


και η φύλαξη του αρχείου των διαθηκών, 4) η παραλαβή 
των καταστάσεων με τα ονοματεπώνυμα των γνησίων 
διαθετών που αποστέλλονται από όλους τους Συμβολαι¬ 
ογράφους του Κράτους και τις Προξενικές Αρχές και η 
καταχώριση των διαθετών αυτών σε αλφαβητικά ευρε¬ 
τήρια και 5) η χορήγηση πιστοποιητικών, που αφορούν 
σε διαθήκες συνταχθείσες από πρόσωπα ευρισκόμενα 
εν ζωή σε ολόκληρη την Επικράτεια. 

ΣτοΤμήμα προβλέπεται να υπηρετούν δέκα (10) Γραμ¬ 
ματείς και δέκα (10) Δακτυλογράφοι. 

24. ΤΜΗΜΑ ΕΤΑΙΡΕΙΩΝ ΚΑΙ ΣΩΜΑΤΕΙΩΝ 

Στην αρμοδιότητα του Τμήματος υπάγονται οι ακόλου¬ 
θες εργασίες: 1) η δημοσίευση των τροποποιημένων κα¬ 
ταστατικών των αστικών μη κερδοσκοπικών εταιρειών, 
2) η τήρηση των βιβλίων σωματείων και εταιριών, κατά 
τα εκάστοτε ισχύοντα, 3) η τήρηση ευρετηρίου εταιριών 
και σωματείων, 5) η φύλαξη του αρχείου, 6) η τήρηση του 
Ειδικού Βιβλίου Εκκλησιαστικών και Θρησκευτικών Νο¬ 
μικών Προσώπων, κατά τα οριζόμενα στο ν. 4301/2014 
«Οργάνωση της νομικής μορφής των θρησκευτικών 
κοινοτήτων και των ενώσεών τους στην Ελλάδα και άλ¬ 
λες διατάξεις αρμοδιότητας Γενικής Γραμματείας Θρη¬ 
σκευμάτων και λοιπές διατάξεις», 7) η τήρηση βιβλίων 
Αρχαιρεσιών Επαγγελματικών και Συνδικαλιστικών Σω¬ 
ματείων, 8) η έκδοση των σχετικών πιστοποιητικών και 
η χορήγηση αντιγράφων. 

ΣτοΤμήμα προβλέπεται να υπηρετούν πέντε (5) Γραμ¬ 
ματείς και ένας (1) Επιμελητής Δικαστηρίων. 

25. ΤΜΗΜΑ ΓΕΝΙΚΟΥ ΑΡΧΕΙΟΥ 

Στην αρμοδιότητα του Τ μήματος υπάγονται οι ακόλου¬ 
θες εργασίες: 1) η αρχειοθέτηση όλων των δικογράφων 
όλων των πολιτικών διαδικασιών (αγωγών, αιτήσεων, 
προτάσεων κ.λπ.), των σχετικών εγγράφων της δικογρα¬ 
φίας, των διαγραμμάτων, σχεδιαγραμμάτων κλπ., των 
διαιτητικών αποφάσεων, των εκθέσεων διανομής, των 
εκθέσεων εξέτασης μαρτύρων, των εκθέσεων πραγμα¬ 
τογνωμοσύνης, των εκθέσεων ορκοδοσίας Υπαλλήλων 
και Δικηγόρων, των εκθέσεων εμφάνισης και αναχώρη¬ 
σης των Δικαστικών Λειτουργών και Υπαλλήλων και των 
εκθέσεων επιθεώρησης, 2) η χορήγηση πιστοποιητικών, 
αντιγράφων, απογράφων κ.λπ., 3) η φύλαξη όλων των 
υπηρεσιακών βιβλίων, ευρετηρίων, βιβλίων δημοσίευ¬ 
σης αποφάσεων κ.λπ., 4) οι διορισμοί αντικλήτων από 
όλη τη χώρα, 5) η φύλαξη συμβάσεων χρηματοδοτικής 
μίσθωσης και η έκδοση σχετικών αντιγράφων και 6) η 
διεκπεραίωση της αλληλογραφίας που αφορά στην πο¬ 
λιτική διαδικασία. 

ΣτοΤμήμα προβλέπεται να υπηρετούν είκοσι πέντε 
(25) Γραμματείς και τρεις (3) Επιμελητές Δικαστηρίων. 

26. ΤΜΗΜΑ ΜΙΚΤΟΥ ΟΡΚΩΤΟΥ ΔΙΚΑΣΤΗΡΙΟΥ ( Μ.Ο.Δ.) 

Στη σύνθεση του Τμήματος ανήκουν οι Δικαστικοί 

Υπάλληλοι, οι οποίοι εκτελούν καθήκοντα γραμματέα 
έδρας του Μικτού Ορκωτού Δικαστηρίου (Μ.Ο.Δ.) και 
είναι αρμόδιοι για την τήρηση των πρακτικών των συ- 
νεδριάσεών του και την καθαρογραφή των αποφάσεων. 

Στις εργασίεςτουΤμήματος υπάγονται και: 1) η χορήγη¬ 
ση αντιγράφων αποφάσεων του Μ.Ο.Δ., 2) η τήρηση των 
υπηρεσιακών βιβλίων που προβλέπονται από τον Κ.Π.Δ., 

3) η διεκπεραίωση της σχετικής αλληλογραφίας, 4) η διεκ¬ 
περαίωση των δικογραφιών και των σχετικών εγγράφων 
προς τις αρμόδιες Δικαστικές Υπηρεσίες, 5) η τήρηση του 
αρχείου δικογραφιών και αποφάσεων και 6) η έκδοση 
πιστοποιητικών άσκησης ή μη έφεσης και αναίρεσης κ.λπ. 

Στο Τμήμα προβλέπεται να υπηρετούν δεκατρείς (13) 
Γραμματείς, έξι (6) Δακτυλογράφοι και τρεις (3) Επιμε¬ 
λητές Δικαστηρίων. 

27. ΤΜΗΜΑ ΤΡΙΜΕΛΟΥΣ ΠΛΗΜΜΕΛΕΙΟΔΙΚΕΙΟΥ 

Στη σύνθεση του Τμήματος ανήκουν οι Δικαστικοί 
Υπάλληλοι, οι οποίοι εκτελούν καθήκοντα γραμματέα 
έδρας του Τριμελούς Πλημμελειοδικείου και είναι αρμό¬ 
διοι για την τήρηση των πρακτικών των συνεδριάσεών 
του και την κατάρτιση των αποφάσεων. 

Στις εργασίες του Τμήματος υπάγονται και: 1) η χορή¬ 
γηση αντιγράφων, 2) η τήρηση των σχετικών βιβλίων, 
3) η τήρηση βιβλίων διακίνησης δικογραφιών, 4) η δι¬ 
εκπεραίωση της αλληλογραφίας που σχετίζεται με την 
ποινική διαδικασία και 5) η μέριμνα για την αποστολή 
στον αρμόδιο Εισαγγελέα των δικογραφιών, επί των 
οποίων έχουν εκδοθεί αναβλητικές αποφάσεις, ερήμην 
καταδικαστικές και έχουν ασκηθεί εφέσεις. 

Στο Τμήμα προβλέπεται να υπηρετούν εξήντα πέντε 
(65) Γραμματείς, πέντε (5) Δακτυλογράφοι και πέντε (5) 
Επιμελητές Δικαστηρίων. 

28. ΤΜΗΜΑ ΜΟΝΟΜΕΛΟΥΣ ΠΛΗΜΜΕΛΕΙΟΔΙΚΕΙΟΥ 

Στη σύνθεση του Τμήματος ανήκουν οι Δικαστικοί 

Υπάλληλοι, οι οποίοι εκτελούν καθήκοντα γραμματέα 
έδρας του Μονομελούς Πλημμελειοδικείου και είναι αρ¬ 
μόδιοι για την τήρηση των πρακτικών των συνεδριάσεών 
του και την κατάρτιση των αποφάσεων. 

Στις εργασίες του Τμήματος υπάγονται και: 1) η χορή¬ 
γηση αντιγράφων, 2) η τήρηση των σχετικών βιβλίων, 
3) η τήρηση βιβλίων διακινήσεως δικογραφιών, 4) η δι¬ 
εκπεραίωση της αλληλογραφίας που σχετίζεται με την 
ποινική διαδικασία και 5) η μέριμνα για την αποστολή 
στον αρμόδιο Εισαγγελέα των δικογραφιών, επί των 
οποίων έχουν εκδοθεί αναβλητικές αποφάσεις, ερήμην 
καταδικαστικές και έχουν ασκηθεί εφέσεις. 

Στο Τμήμα προβλέπεται να υπηρετούν εβδομήντα 
(70) Γραμματείς, πέντε (5) Δακτυλογράφοι και πέντε (5) 
Επιμελητές Δικαστηρίων. 

29. ΤΜΗΜΑ ΔΙΚΑΣΤΗΡΙΟΥ ΑΝΗΛΙΚΩΝ 

Στη σύνθεση τουΤμήματος ανήκουν οι Δικαστικοί Υπάλ¬ 
ληλοι, οι οποίοι εκτελούν καθήκοντα γραμματέα έδρας 
του Δικαστηρίου Ανηλίκων (Τριμελούς και Μονομελούς) 
και είναι αρμόδιοι για την τήρηση των πρακτικών των 
συνεδριάσεών του και την κατάρτιση των αποφάσεων. 

Στις εργασίες του Τμήματος υπάγονται και: 1) η χορή¬ 
γηση αντιγράφων, 2) η τήρηση των σχετικών βιβλίων, 
3) η διεκπεραίωση της αλληλογραφίας που αφορά στην 
ποινική διαδικασία ενώπιον του Δικαστηρίου Ανηλίκων 
και 4) η μέριμνα για την αποστολή στον αρμόδιο Εισαγ¬ 
γελέα των δικογραφιών, επί τις οποίες έχουν εκδοθεί 
αποφάσεις αναβλητικές, ερήμην καταδικαστικές και 
έχουν ασκηθεί εφέσεις. 

Στο Τμήμα προβλέπεται να υπηρετούν έξι (6) Γραμ¬ 
ματείς, μία (1) Δακτυλογράφος και ένας (1) Επιμελητής 
Δικαστηρίων. 


30. ΤΜΗΜΑ ΒΟΥΛΕΥΜΑΤΩΝ ΚΑΙ ΑΝΑΚΡΙΣΗΣ 

Στη σύνθεση του Τμήματος ανήκουν οι Δικαστικοί 
Υπάλληλοι, οι οποίοι: α) εκτελούν καθήκοντα γραμμα¬ 
τέα στο Συμβούλιο Πλημμελειοδικών, β) οι γραμματείς 
των Τακτικών και Ειδικών Ανακριτικών Γραφείων, των 
Ανακριτικών Γραφείων Ανηλίκων, των Ανακριτικών 
Γραφείων Ναρκωτικών, του Ειδικού Ανακριτού Διεθνών 
Δικαστικών Συνδρομών, ως και των Ανακριτικών Γραφεί¬ 
ων του ν. 4022/2011 και γ) η γραμματειακή υποστήριξη 
στη διακίνηση των ανακριτικών δικογραφιών και των 
βουλευμάτων. 

Στα καθήκοντα των γραμματέων του Συμβουλίου 
Πλημμελειοδικών ανήκουν: 1) η καθαρογραφή και δη¬ 
μοσίευση των βουλευμάτων, 2) η τήρηση των σχετικών 
βιβλίων, 3) η χορήγηση αντιγράφων, 4) η φύλαξη των 
βουλευμάτων και βιβλίων μετά των σχετικών δικογρα¬ 
φιών κ.λπ. και 5) η διεκπεραίωση των επιβαλλομένων 
εγγυοδοσιών, των υποθέσεων ακούσιας νοσηλείας και 
των αιτήσεων νομικής βοήθειας για ποινικές υποθέσεις. 

Στα καθήκοντα των γραμματέων τωνΤακτικών και Ει¬ 
δικών Ανακριτικών Γραφείων, των Ανακριτικών Γραφείων 
Ανηλίκων, των Ανακριτικών Γραφείων Ναρκωτικών, του 
Ειδικού Ανακριτού Διεθνών Δικαστικών Συνδρομών, ως 
και των Ανακριτικών Γραφείων του ν. 4022/2011 ανή¬ 
κουν: 1) η τήρηση των βιβλίων της ανάκρισης, 2) η χο¬ 
ρήγηση αντιγράφων των ανακριτικών δικογραφιών, 3) η 
συμμετοχή στη λήψη και δακτυλογράφηση των κατα¬ 
θέσεων των μαρτύρων και των απολογιών των κατηγο¬ 
ρουμένων, 4) η σύνταξη των κλήσεων και η μέριμνα της 
επίδοσής τους προς τους διαδίκους και τους μάρτυρες 
και 5) κάθε άλλη εργασία γραμματειακής υποστήριξης 
του ανακριτικού έργου. 

Στο Τμήμα προβλέπεται να υπηρετούν εξήντα (60) 
Γραμματείς, δώδεκα (12) Δακτυλογράφοι και πέντε (5) 
Επιμελητές Δικαστηρίων. 

31. ΤΜΗΜΑ ΕΚΚΑΘΑΡΙΣΗΣ ΚΑΙ ΔΙΑΧΕΙΡΙΣΗΣ ΔΑΠΑ¬ 
ΝΩΝ ΕΞΟΔΩΝ ΜΑΡΤΥΡΩΝ ΚΑΙ ΔΙΕΡΜΗΝΕΩΝ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) η καταχώριση των αποφάσεων των 
ποινικών Δικαστηρίων, 2) η εκκαθάριση των δικαστικών 
εξόδων και των αποφάσεων των ποινικών Δικαστηρίων, 
3) η βεβαίωση προς το ΔημόσιοΤαμείο των εισπραχθέ- 
ντων και εισπρακτέων τελών, προστίμων, μετατροπών 
ποινών, λιπομαρτυριών κ.λπ. και η τήρηση των σχετικών 
βιβλίων, 4) η διεκπεραίωση της αλληλογραφίας που σχε¬ 
τίζεται με τις προαναφερόμενες εργασίες, 5) η τήρηση 
βιβλίου απολήψιμων και 6) η σύνταξη καταστάσεων 
οδοιπορικών εξόδων και η διαχείριση των δαπανών των 
μαρτύρων και διερμηνέων. 

ΣτοΤμήμα προβλέπεται να υπηρετούν δεκαπέντε (15) 
Γραμματείς, μία (1) Δακτυλογράφος και έξι (6) Επιμελητές 
Δικαστηρίων. 

32. ΤΜΗΜΑ ΠΟΙΝΙΚΩΝ ΕΝΔΙΚΩΝ ΜΕΣΩΝ ΚΑΙ ΑΙΤΗΣΕ¬ 
ΩΝ ΑΚΥΡΩΣΕΩΣ 

Στην αρμοδιότητα του Τμήματος υπάγονται οι ακό¬ 
λουθες εργασίες: 1) οι αναφερόμενες στη σύνταξη και 
άσκηση ενδίκων μέσων κατά αποφάσεων των ποινικών 
Δικαστηρίων και βουλευμάτων, 2) η καταχώρισή τους 
στα σχετικά βιβλία και η υποβολή των δικογραφιών στον 

αρμόδιο Εισαγγελέα και 3) η σύνταξη εκθέσεων, οι οποί¬ 
ες αφορούν στις αιτήσεις ακύρωσης των αποφάσεων 
της ποινικής διαδικασίας και η υποβολή των αιτήσεων 
αυτών στον αρμόδιο Εισαγγελέα. 

Στο Τμήμα προβλέπεται να υπηρετούν έξι (6) Γραμμα¬ 
τείς και ένας (1) Επιμελητής Δικαστηρίων. 

33. ΤΜΗΜΑ ΠΟΙΝΙΚΟΥ ΜΗΤΡΩΟΥ - ΦΥΓΟΠΟΙΝΩΝ 

Στην αρμοδιότητα του Τμήματος υπάγονται οι ακόλου¬ 
θες εργασίες: 1) οι εργασίες που αφορούν στη σύνταξη 
των δελτίων ποινικού μητρώου και των στατιστικών δελ¬ 
τίων των προσώπων που καταδικάζονται από τα ποινικά 
δικαστήρια, 2) η ηλεκτρονική καταχώριση των ως άνω 
δελτίων στην οικεία εφαρμογή του Εθνικού Ποινικού 
Μητρώου, 3) ο διαχωρισμός αυτών κατά Εισαγγελίες 
και η υποβολή τους στις Εισαγγελίες του Κράτους, 4) η 
τήρηση πρωτοκόλλου εισερχομένων και εξερχομένων 
εγγράφων και η διεκπεραίωση της σχετικής αλληλογρα¬ 
φίας, 5) η φύλαξη και αρχειοθέτηση των δικογραφιών, 
επί των οποίων έχουν εκδοθεί ερήμην καταδικαστικές 
αποφάσεις, οι οποίες επιστρέφονται στην Εισαγγελία και 
προορίζονται για τη σύνταξη ποινικού μητρώου, όπως 
και των δικογραφιών για τις οποίες έχουν ασκηθεί εφέ¬ 
σεις που απορρίφθηκαν και 6) η τήρηση και ενημέρωση 
των βιβλίων των φυγόποινων. 

ΣτοΤμήμα προβλέπεται να υπηρετούν δεκαπέντε (15) 
Γραμματείς και δύο (2) Επιμελητές Δικαστηρίων. 

34. ΤΜΗΜΑ ΑΡΧΕΙΟΥ ΠΟΙΝΙΚΩΝ ΑΠΟΦΑΣΕΩΝ ΚΑΙ 

ΠΕΙΣΤΗΡΙΩΝ 

Στην αρμοδιότητα του Τμήματος υπάγονται οι ακόλου¬ 
θες εργασίες: 1) η παραλαβή, αρχειοθέτηση και φύλαξη 
των αποφάσεων, πρακτικών, δικογραφιών, ευρετηρίων 
και εν γένει όλων των υπηρεσιακών βιβλίων των ποινικών 
Τμημάτων του Δικαστηρίου, 2) η χορήγηση αντιγράφων, 
αποσπασμάτων, πιστοποιητικών και η διεκπεραίωση της 
αλληλογραφίας που αφορά στην ποινική διαδικασία, 
3) η έκδοση απογράφων για το ποσό της χρηματικής 
ικανοποίησης που επιδικάστηκε, 4) η πολτοποίηση δι¬ 
κογραφιών και βιβλίων, 5) η παραλαβή και η φύλαξη των 
πειστηρίων, τα οποία παραδίδονται από την Εισαγγελία 
με τη συνδρομή των αρμοδίων προς τούτο Αστυνομικών 
Τμημάτων και 6) η καταχώριση στο βιβλίο πειστηρίων, 
η παράδοση των πειστηρίων στους ιδιοκτήμονες και η 
παράδοση στον Ο.Δ.Δ.Υ. για την εκποίηση αυτών που 
έχουν δεσμευθεί. 

ΣτοΤμήμα προβλέπεται να υπηρετούν δέκα πέντε (15) 
Γραμματείς και δύο (2) Επιμελητές Δικαστηρίων. 

Άρθρο 28 

ΩΡΑΡΙΟ ΛΕΙΤΟΥΡΓΙΑΣ ΓΡΑΜΜΑΤΕΙΑΣ 

Το ωράριο λειτουργίας των Υπηρεσιών του Πρωτο¬ 
δικείου Αθηνών καθορίζεται από την ισχύουσα νομο¬ 
θεσία. Η επικοινωνία με το κοινό, εκτός των τμημάτων: 
[α] Γραμματείας Τακτικής Πολυμελούς, [β] Ανάκρισης 
και Βουλευμάτων, [γ] Μεικτού Ορκωτού Δικαστηρίου 
[ΜΟΔ], [δ] Γραφείουτης Γραμματείας του Προέδρου της 
ΤριμελούςΔιοίκησης, [ε] Επιθεωρήσεως, [ζ] Διακίνησης 
Δικογραφιών, [η] Διοικητικού, [θ] Εκκαθάρισης, [ι] Εκλο¬ 
γικού, [ια] Έρευνας και Νομολογίας, [ιβ] Λογιστικού - Λο¬ 
γιστηρίου, [ιγ] Μεθόδων Οργάνωσης και Πληροφορικής, 


[ιδ] Ποινικού Μητρώου, [ιε] Προμηθειών και [ις] Φύλαξης 
κτηρίων και Περιβάλλοντος Χώρου αρχίζει στις 09:00 
π.μ. και λήγει στις 13:30 μ.μ. Εξαιρέσεις, από το ως άνω 
ωράριο επικοινωνίας κοινού επιτρέπεται όταν υφίστα- 
νται εξαιρετικοί λόγοι και συγκεκριμένα: [ι] Στο τμήμα 
Ασφαλιστικών Μέτρων, επί περιπτώσεων επείγοντος, 
όπου αποφαίνεται ο Πρόεδρος Υπηρεσίας, [ιι] στη Γραμ¬ 
ματεία Ειδικών Διαδικασιών, επί υποθέσεων Απαλλοτρι¬ 
ώσεων, όπου το ωράριο εκτείνεται μέχρι τις 14:00 μ.μ. 
[ιιι] στη Γραμματεία των Πινακίων Τακτικής Διαδικασίας 
και Ειδικών Διαδικασιών σε περίπτωση παραγραφής και 
του Τμήματος Πολιτικών Ενδίκων Μέσων σε περίπτω¬ 
ση λήξης προθεσμίας άσκησης αυτών, όπου το ωράριο 
εκτείνεται μέχρι τις 15:00 μ.μ., [ιν] στη Γραμματεία του 
Τριμελούς και Μονομελούς Πλημμελειοδικείου,Τμήμα¬ 
τος Ποινικών Ενδίκων Μέσων και του Ποινικού Αρχείου 
[2 - Κτηρίου 4] σε περίπτωση συνοδειών αυτόφωρης 
διαδικασίας και λήξης προθεσμιών, όπου το ωράριο 
εκτείνεται μέχρι τις 15:00 μ.μ. και [ν] στη Γραμματεία 
του Δικαστηρίου Ανηλίκων, επί περιπτώσεων επείγο¬ 
ντος, όπου αποφαίνεται ο Δικαστής Ανηλίκων. Σε άκρως 
εξαιρετικές περιπτώσεις έκαστος των ως άνω ενδιαφε¬ 
ρομένων δύναται να απευθύνεται στον Προϊστάμενο 
Γραμματείας του οικείου τμήματος». 

Άρθρο 29 

ΣΥΝΕΡΓΑΣΙΑ ΟΡΓΑΝΩΝ ΔΙΕΥΘΥΝΣΗΣ 

ΤΟΥ ΔΙΚΑΣΤΗΡΙΟΥ 

Ο Πρόεδρος του Τριμελούς Συμβουλίου Διεύθυνσης 
του Δικαστηρίου, ο Διευθυντής και οι Προϊστάμενοι των 
Τμημάτων συναντώνται κάθε τρεις (3) μήνες και ανταλ¬ 
λάσσουν απόψεις σε θέματα, τα οποία αφορούν σε όλα 
τα ζητήματα που άπτονται της εύρυθμης λειτουργίας 
της Γραμματείας. 

Στις συναντήσεις αυτές καλούνται και οι Πρόεδρος, 
Αντιπρόεδρος και Γενικός Γραμματέας του Συλλόγου των 
Δικαστικών Υπαλλήλων του Δικαστηρίου. Εάν το ζητή¬ 
σει οποιοσδήποτε από τους συμμετέχοντες τηρούνται 
πρακτικά με επιμέλεια του Διευθυντή. 

Την ημερομηνία και ώρα των συναντήσεων ορίζει ο 
Πρόεδρος του Τριμελούς Συμβουλίου Διεύθυνσης του 
Δικαστηρίου με ανακοίνωσή του, που κοινοποιείται σε 
όλους τους συμμετέχοντες προ τριών (3) τουλάχιστον 
ημερών. Σε εξαιρετικές περιπτώσεις δύνανται οι ανω¬ 
τέρω να κληθούν σε συνάντηση και όταν ζητηθεί εγ- 
γράφως από το ένα τρίτο (1/3) του όλου αριθμού των 
Προϊσταμένων των Τμημάτων της Γραμματείας. 

Το Τριμελές Συμβούλιο Διεύθυνσης του Δικαστηρί¬ 
ου προβαίνει σε ανακατανομή των οργανικών θέσεων 
τωνΤμημάτων της Γραμματείας μετά από εισήγηση του 
Διευθυντή, λαμβανομένων υπόψη των υπηρεσιακών 
αναγκών. 

Οι μετακινήσεις των δικαστικών υπαλλήλων στα διά¬ 
φορα Τμήματα λαμβάνουν χώρα, όπως νόμος ορίζει 
(άρθρο 74 του ν. 2812/2000), λαμβανομένων υπόψη 
των ιδιαιτέρων γνώσεων, των τυπικών προσόντων, της 
αρχαιότητας, της εμπειρίας τους κ.λπ., η παραμονή αυ¬ 
τών δε σε κάποιο Τμήμα μπορεί να παραταθεί ανάλογα 
με τις υπηρεσιακές ανάγκες και τις ελλείψεις. 

Άρθρο 30 

ΤΕΛΙΚΕΣ - ΜΕΤΑΒΑΤΙΚΕΣ ΔΙΑΤΑΞΕΙΣ 

I. Με την επιφύλαξη των κατωτέρω διατάξεων, τα Πρώ¬ 
το, Δεύτερο και Τρίτο Τμήματα του παρόντος Κανονι¬ 
σμού (άρθρα 1 - 24) τίθενται σε ισχύ από 1.1.2016, κα¬ 
τόπιν έγκρισήςτου από την Ολομέλεια του Δικαστηρίου 
τουΑρείου Πάγου και δημοσίευσής του στην Εφημερίδα 
της Κυβερνήσεως. Οι μέχρι την 31.12.2015 προσδιορι- 
σθείσες υποθέσεις, οι οποίες έχουν εγγράφει στα πινάκια 
και εκθέματα, κατά περίπτωση, δεν καταλαμβάνονται 
από τον περιορισμό του ανώτατου ανά Δικαστή αριθμού 
χρεωμένων υποθέσεων ανά πινάκιο και ανά δικάσιμο 
και εκδικάζονται κανονικά στο σύνολό τους. Ωστόσο, 
για τις προσδιοριζόμενες από την 1.1.2016 και εφεξής 
υποθέσεις τακτικής διαδικασίας δεν θα τηρείται ο ανώ¬ 
τατος αριθμός χρεωμένων υποθέσεων ανά Δικαστή ανά 
πινάκιο και ανά δικάσιμο, όπως αυτός προσδιορίζεται 
στο άρθρο 2 του Τμήματος Πρώτου του παρόντος Κανο¬ 
νισμού, αλλά, για το χρονικό διάστημα από την 1.5.2016 
έως και τις 30.6.2018 περιοριζόμενος σε ποσοστό (60%) 
εξήντα τοις εκατό των εκεί προβλεπόμενων αριθμητικών 
ορίων [(γιαταΤμήματα Ενοχικό (Μονομελές), Εμπορικό 
(Μονομελές) και Εμπράγματο (Μονομελές) ο αριθμός 
αυτός έως και τις 30.6.2019 περιορίζεται σε ποσοστό 
(40%) σαράντα τοις εκατό των προσδιοριζόμενων στο 
άρθρο 2 του Κανονισμού αριθμητικών ορίων)]. Και τούτο 
προκειμένου να είναι εφικτή α) η εξέταση μαρτύρων, 
τόσο στις υποθέσεις που έχουν προσδιορισθεί μέχρι την 
31.12.2015, όσο και στις υποθέσεις που θα προσδιορίζο¬ 
νται από την 1.1.2016 και εφεξής, σύμφωνα με τη διάτα¬ 
ξη του άρθρου 237 παρ. 6 του ΚΠολΔ (όπως αυτή ισχύει 
από 1.1.2016) και β) η επεξεργασία από τους δικαστές 
των υποθέσεων που δικάζονται λόγω της παράλληλης 
ύπαρξης σε κάθε δικάσιμο δύο πινακίων. 

II. Η διάταξη της παρ. III του άρθρου 9 του παρό¬ 
ντος Κανονισμού περί Ανακριτών τίθεται σε ισχύ από 

16.9.2016. Μέχρι τότε παραμένει σε ισχύ η μέχρι σήμε¬ 
ρα ισχύουσα ρύθμιση του Κανονισμού περί κατανομής 
και αριθμήσεως των Τακτικών και Ειδικών Ανακριτικών 
Γραφείων. 

III. Κάθε ζήτημα που δεν ρυθμίζεται από τον παρό¬ 
ντα Κανονισμό διέπεται από το ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών», όπως τροποποιηθείς ισχύει, σε περίπτω¬ 
ση δε ύπαρξης αντίθετων ρυθμίσεων μεταξύ του ως 
άνω νόμου και του Κανονισμού υπερισχύουν αυτές του 
ν. 1756/1988. 

IV. Από τη θέση σε ισχύ του παρόντος Κανονισμού κα- 
ταργούνται οι διατάξειςτου μέχρι σήμερα ισχύοντος, με 
την επιφύλαξη όσων ορίζονται ανωτέρω στα υπό στοι¬ 
χεία I και II του παρόντος άρθρου». 

2ο θέμα: 

«ΕΚΔΙΚΑΣΗ ΥΠΟΘΕΣΕΩΝ Ν. 4239/2014 Οι εισαγόμενες 
κατά τις διατάξεις του Ν. 4239/2014 «Δίκαιη ικανοποίη¬ 
ση λόγω υπέρβασης της εύλογης διάρκειας της δίκης 
στα πολιτικά και ποινικά δικαστήρια και στο Ελεγκτικό 
Συνέδριο και άλλες διατάξεις» υποθέσεις αιτήσεων για 
δίκαιη ικανοποίηση λόγω υπερβάσεωςτης ευλόγου δι¬ 


άρκειας της δίκης εκδικάζονται από όλους τους υπη- 
ρετούντες στο Δικαστήριο Προέδρους Πρωτοδικών, οι 
οποίοι ορίζονται με Πράξη του Προέδρου του Τριμελούς 
Συμβουλίου Διεύθυνσης του Δικαστηρίου. Δικάσιμοι για 
την εκδίκαση των εν λόγω υποθέσεων ορίζονται η πρώτη 
και τρίτη Παρασκευή εκάστου μηνός και ώρα 09: ΟΟ'». 

3ο θέμα: 

[Α] Ως προς το άρθρο 2Β, ώστε να αλλάξει το ωράριο 
εκδίκασης των υφιστάμενων πινακίων των 1 ου έως και 
5ου Πολιτικών Τμημάτων για τις υποθέσεις που εκδι- 
κάζονται σύμφωνα με τον ΚΠολΔ, όπως ίσχυε πριν το 
ν. 4355/2015, υπό την ακόλουθη διατύπωση για έκαστο 
των ανωτέρω Πολιτικό Τμήμα: 

-1.1 ο ΠΟΛΙΤΙΚΟ ΤΜΗΜΑ (ΕΙΔΙΚΟ ΤΜΗΜΑ ΟΙΚΟΓΕΝΕΙ¬ 
ΑΚΟΥ ΔΙΚΑΙΟΥ ΚΑΙ ΠΡΟΣΤΑΣΙΑΣ ΑΝΗΛΙΚΩΝ) παρ. 5: 
«Τα ήδη υφιστάμενα πινάκια της τακτικής διαδικασίας 
του Πολυμελούς Πρωτοδικείου (Ακ και ΧΑκ) και του Μο¬ 
νομελούς Πρωτοδικείου (Β και ΧΒ) καταργούνται από 

1.1.2016, διατηρούνται όμως και μετά την ημερομηνία 
αυτή για τα μέχρι την 31.12.2015 κατατεθέντα δικόγρα¬ 
φα, τα οποία εισάγονται προς εκδίκαση κατά τις ισχύου- 
σες μέχρι την ημερομηνία αυτή διατάξειςτου ΚΠολΔ με 
ώρα ενάρξεως εκδικάσεωςτην 09:00 π.μ., αμέσως μετά 
την ολοκλήρωση εκδίκασηςτων εγγεγραμένων στα νέα 
πινάκια υποθέσεων κατά τις νέες διατάξεις. 

- II. 2ο ΠΟΛΙΤΙΚΟ ΤΜΗΜΑ (ΤΜΗΜΑ ΕΜΠΡΑΓΜΑΤΟΥ ΔΙ¬ 
ΚΑΙΟΥ) παρ. 5: «Τα ήδη υφιστάμενα πινάκια της τακτικής 
διαδικασίας του Πολυμελούς Πρωτοδικείου (Γ1, Γ2, ΧΓ1 
και ΧΓ2) και του Μονομελούς Πρωτοδικείου (Γ1, Γ2, Γ3, 
Γ4 και Γ5, ΧΓ1, ΧΓ2, ΧΓ3, ΧΓ4 καιΧΓ5) καταργούνται από 

1.1.2016, διατηρούνται όμως και μετά την ημερομηνία 
αυτή για τα μέχρι την 31.12.2015 κατατεθέντα δικόγρα¬ 
φα, τα οποία τα οποία εισάγονται προς εκδίκαση κατά 
τις ισχύουσες μέχρι την ημερομηνία αυτή διατάξειςτου 
ΚΠολΔ με ώρα ενάρξεως εκδικάσεως την 09:00 π.μ., αμέ¬ 
σως μετά την ολοκλήρωση εκδίκασης των εγγεγραμένων 
στα νέα πινάκια υποθέσεων κατά τις νέες διατάξεις. 

- III. 3ο ΠΟΛΙΤΙΚΟ ΤΜΗΜΑ (ΤΜΗΜΑ ΕΜΠΟΡΙΚΟΥ ΔΙ¬ 
ΚΑΙΟΥ, ΠΤΩΧΕΥΣΕΩΝ ΚΑΙ ΔΙΑΝΟΤΙΚΗΣ ΙΔΙΟΚΤΗΣΙΑΣ) 
παρ. 5: «Τα ήδη υφιστάμενα πινάκια της τακτικής διαδι¬ 
κασίας του Πολυμελούς Πρωτοδικείου (ΣΤ1, ΣΤ2, ΣΤ3, 
ΣΤ4 και ΣΤ5, ΧΣΤ1, ΧΣΤ2, ΧΣΤ3, ΧΣΤ4 και ΧΣΤ5) και του 
Μονομελούς Πρωτοδικείου (ΣΤ1, ΣΤ2, ΣΤ3, ΣΤ4 ΣΤ5, ΣΤ6 
και ΣΤ7, ΧΣΤ1, ΧΣΤ2, ΧΣΤ3, ΧΣΤ4, ΧΣΤ5, ΧΣΤ6 και ΧΣΤ7) 
καταργούνται από 1.1.2016, διατηρούνται όμως και 
μετά την ημερομηνία αυτή για τα μέχρι την 31.12.2015 
κατατεθέντα δικόγραφα τα οποία εισάγονται προς εκ¬ 
δίκαση κατά τις ισχύουσες μέχρι την ημερομηνία αυτή 
διατάξεις του ΚΠολΔ με ώρα ενάρξεως εκδικάσεως την 
09:00 π.μ., αμέσως μετά την ολοκλήρωση εκδίκασης των 
εγγεγραμμένων στα νέα πινάκια υποθέσεων κατά τις νέες 
διατάξεις. 

- IV. 4ο ΠΟΛΙΤΙΚΟ ΤΜΗΜΑ (ΤΜΗΜΑ ΕΝΟΧΙΚΟΥ ΔΙΚΑΙ¬ 
ΟΥ) παρ. 5: «Τα ήδη υφιστάμενα πινάκια της τακτικής 
διαδικασίαςτου Πολυμελούς Πρωτοδικείου (Η 1, Η2, Η3, 
Η4, Η5, Η6 και Η7, ΧΗ1, ΧΗ2, ΧΗ3, ΧΗ4, ΧΗ5, ΧΗ6 και ΧΗ7) 
και του Μονομελούς Πρωτοδικείου (Η 1, Η2, Η3, Η4, Η5, 
Η6, Η7, Η8 και ΗΣ, ΧΗ1, ΧΗ2, ΧΗ3, ΧΗ4, ΧΗ5, ΧΗ6, ΧΗ7, 

ΧΗ8 και ΧΗΣ) καταργούνται από 1.1.2016, διατηρούνται 
όμως και μετά την ημερομηνία αυτή για τα μέχρι την 
31.12.2015 κατατεθέντα δικόγραφα, τα οποία εισάγονται 
προς εκδίκαση κατά τις ισχύουσες μέχρι την ημερομηνία 
αυτή διατάξεις του ΚΠολΔ με ώρα ενάρξεως εκδικάσεως 
την 09:00 π.μ., αμέσως μετά την ολοκλήρωση εκδίκασης 
των εγγεγραμένων στα νέα πινάκια υποθέσεων κατά τις 
νέες διατάξεις. 

-V. 5ο ΠΟΛΙΤΙΚΟΤΜΗΜΑ (ΤΜΗΜΑ ΥΠΟΘΕΣΕΩΝ ΚΤΗΜΑ¬ 
ΤΟΛΟΓΙΟΥ) παρ. 5: «Τα ήδη υφιστάμενα πινάκια της τακτικής 
διαδικασίαςτου Πολυμελούς Πρωτοδικείου (ΓΚ και ΧΓΚ) και 
του Μονομελούς Πρωτοδικείου (ΓΚ και ΧΓ5) καταργούνται 
από 1.1.2016, διατηρούνται όμως και μετά την ημερομηνία 
αυτή για τα μέχρι την 31.12.2015 κατατεθέντα δικόγραφα, 
τα οποία οι οποίες εισάγονται προς εκδίκαση κατά τις ισχύ- 
ουσες μέχρι την ημερομηνία αυτή διατάξεωςτου ΚΠολΔ με 
ώρα ενάρξεως εκδικάσεως την 09:00 π.μ., αμέσως μετά την 
ολοκλήρωση εκδίκασηςτων εγγεγραμένων στα νέα πινάκια 
υποθέσεων κατά τις νέες διατάξεις υποθέσεων. 

[Β] Ως προς το άρθρο 2Β I του Κανονισμού ώστε 
να αυξηθεί από 16/9/2017 ο αριθμός των υποθέσεων 


που θα εγγράφεται σε κάθε πινάκιο ανά υπηρετούντο 
δικαστή για τις υποθέσεις αρμοδιότητας Μονομελούς 
Πρωτοδικείου [Ιο Πολιτικό Τμήμα Οικογενειακού Δι¬ 
καίου] υπό την ακόλουθη τελική διατύπωση: «[παρ. 
4] Για κάθε δικάσιμο θα εγγράφεται σε κάθε κανονικό 
πινάκιο και ανά υπηρετούντο στη δικάζουσα σύνθεση 
του Τμήματος Δικαστή ο κατωτέρω αριθμός υποθέσε¬ 
ων κατ' ανώτατο όριο: Α) του Πολυμελούς Πρωτοδι¬ 
κείου πέντε [5] υποθέσεις οικογενειακού δικαίου και 
πέντε [5] υποθέσεις κληρονομικού δικαίου και Β) του 
Μονομελούς Πρωτοδικείου πενήντα [50] υποθέσεις 
οικογενειακού δικαίου και δεκαπέντε [15] υποθέσεις 
κληρονομικού δικαίου τακτικής διαδικασίας. Τυχόν 
εγγραφόμενες στο πινάκιο υποθέσεις καθ' υπέρβαση 
του ως άνω αριθμού αναβάλλονται υποχρεωτικώς σε 
επομένη δικάσιμο»». 

Κρίθηκε, αποφασίσθηκε και εκδόθηκε, στην Αθήνα, 
στις 25 Μάίου 2017. 

Η Πρόεδρος 

